text:
Look, Listen & Live 3
Esboço: Joshua, Deborah, Gideon, Samson. 24 sections. It has a picture book to go along with the recording.
Texto do roteiro
Isingeniso
Ngiyanibingelela (Sanibona bangani). Kulelikhasethi nizokuzwa ukuthi uNkulunkulu wabasiza kanjani abantu bakwa Israyeli ukunqoba izitha zabo. Wena nami singafunda kubona. Uma uzwa lomsindo phenya isithombe esilandelayo encwadini ensundu.
Isithombe 1: Ujoshuwa Ulwa Nama Amaleki
Exodus 17:8-13, Matewu 18:19
Abantu bakwa Israel babengenalo izwe okungelabo. Babehlala ogwadule. UMose wabe engumholi wabo. Wakhetha indoda encane ekwangu Joshuwa ukuba ibe ngu kaputeni (umholi) wempi. Ama Amaleki ahlasela u Israel, ngakho ke uMose wanthi kuJoshuwa "Khetha amanye amadoda niphume niyolwa nama Amaleki." Kusasa ngizokuma esiconngweni sentaba nenduka ka Nkulunkulu ezandleni zami.
Kwathi ngesikhathi uMose esathandaza, uJoshuwa nama Israyeli baphumelela ukuhlula ama Amaleki. Kodwa izandla sika uMose zakhathala wangabe esakwazi ukuziphakamisa. Ngalesisikhathi ama Amaleki aqala ukunqoba impi. Amadoda amabili aphakamisa izandla zakhe njengoba wabe ebambe induka ka Nkulunkulu. Abantu baka Nkulunkulu benziwa baba namandla ukungoba isitha sabo, uSathane, uma bethandaza ndawonye. Ngoba uJesu indodana ka Nkulunkulu wathembisa izisebenzi zakhe: "Uma ababili benu bevumelana emhlabeni nganoma yini abayicelayo, iyokwenzeka egameni lika Baba oseZulwini. Uma ababili noma abathathu behlangene ngegama lami,nami ngiyakuba khona."
Isithombe 2: Izinhloli Nezithelo Zase Khanana
Numeri 13:1-33; 14:1-38
Unkulunkulu wathembisa izwe lase Khanana ku Israyeli. Kwafika isikhathi lapho uNkulunkulu atshela uMose ukuba atshela amadodo ayohlola izwe. UMose wathuma abaholi abangu 12, kanye no Joshuwa na Khalebhu. Lamadoda abuya emva kwezinsuku ezingu 40 ephethe lomyalezo:
"Siyile ezweni osithume kulona, kuchichima uju nobisi (linonophele kahle.) Nazi izithelo zakhona." Kodwa abantu abahlala khona banamandla futhi amadolobha aqinile. UKhalebhu wazithulisa ezinye izinhloli wathi: "kuzomele sihambe siyolithatha leloze, ngoba sinakho ukukwenza loko." Kodwa amadoda athi: "ngeke sibahlasele labo bantu banamandla ngaphezu kwethu." Bagcwalisa umyalezo omubi ngezwe ngalobo busuku abantu bakhala bekhononda ngabaholi baka Nkulunkulu uMose, uAroni kanye noNkulunkulu uqobo lwakhe. UNkulunkulu wathukuthela ngoba abamthembanga wabaholela emuva ehlane iminiyaka engu 40.
Wonke ama Israyeli angamthembanga uNkulunkulu afa ehlane.
Isithombe 3: Abantu Bakwa Israyeli Bawela Umfula
Joshuwa 1:1-2; 3:1-17
Emva kokufa kuka Mose uNkulunkulu wakhetha uJoshuwa ukuba abe ngumholi. wathi kuye: "isisebenzi sami uMose sesifile. Manje wena nalanbantu zilungiseleleni ukuwela umfula iJolidani ningene ezweni engizoninika lona. Yiba namandla ube nesibindi ngoba uzkuhola labantu ekuthaheni lelizwe! Ngafunga koyise ukuthi ngizobanka." UNkulunkulu wathembis ukuba noJoshuwa wamyala ukuba alalele izwi lakhe. Wayesemtshela ukuthi kufanele enzeni. Abafundisi baka Israyeli babenebhokisi elikhetekile ilibizwa ngokuthi i Ark. Laliqukrtho kaNkulunkulu eyayisezi bhebheni zematshe. UNkulunkulu wabatshela ukuthi bathwale iArk bayiyise emfuleni iJolidani. umfula wawudla izindwali kodwa kwathi lapho unyawo lomfundisi luthinta amanzi umfula wayeka ukugeleza wabele woma. Umfundisi wama phakathi nmfula ngesikhathi abantu bewelela eJolidani ezweni elomile. UNkulunkulu ufuna ukufundisa mina nawe ukuthi uma ekucela ukuthi wenze noma yini kufanele simlalele, simthembe ukuthi uzosisiza kuloko afuna ukuthi sikwenze.
Isithombe 4: Ukuwa Kwezindonga Zase Jerikho
Joshuwa 5:13-17
Abantu bakwa Israyeli bahlala eKhanana eduze nedolobha lase Jerikho. UNkulunkulu wathi kuJoshuwa: "Bheka nginikela iJerikho ezandleni zakho, kanye nenkosi namabutho ayo. Zungeza idolobha namabutho ahlomile ukwenze loku izinsuku eziyisithupha. Abafundisi abayisikhombisa baphathe amacilongo phambi kwe AArk kaNkulunkulu. Ngosukku lwesikhomisa zungeza izinkathi eziyisikhombisa nabefundisi beshaya amacilongo. uma uze a umsindo wabo shaya kakhulu icilongo bese uthi abantu bamememze kakhulu. Ngalesosikhathi izindonga ze Jerikho zizowa abantu bonke bazokhuphuka abesilisa bangene phakathi."
Ujoshuwa nabantu benza njengoba uNkulunkulu ebayalile. Izindonga zeJerikho zawa kwathi uIsrayeli wathatha idolobha. UNkulunkulu watshela uIsrayeli ukuthi banqatshontshi lutho, kodwa indoda eyodwa uAkhani akamlalelanga uNkulunkulu.
Isithombe 5: Amaisrayeli Abaleka E Ayi
Joshuwa 7:1-12; 6:18,19, no. 24
Eduze kweJeriko kwakunedolobha elalibizwa ngokuthi i Ayi. UJoshhuwa kwakufanele alithatht nalo, wayesethumela indoda ukuthi iyoglola khona. Izinhloli zabuya zathi: "Akufanele kuye bonke abantu ukuyohlasela ngoba kunamadoda ambalwa. (Banebutho elincane).
UJoshuwa wathumela ibutho elincane ukuthi liyobamba i AYi. Kodwa amadoda ase Ayi ayeqinile kunabo ngoba abehlula. Abanye bafa abanye babaleka. UJoshuwa nabadala (abaholi) bakwaIsrayeli bawa ngobuso obukathazekile phambi kwe Ark kaNKulunkulu. Kodwa uNKulunkulu wathi ku Joshuwa: "Sukuma, wezani phansi umboza uboso?" UIsrayeli wonile baphule isethembiso engisenze nabo bathathe elinye isiliva negolide obekufanele liye endlini kaNkulnkulu futhi baqamba namanga. Ingakho uIsrayeli angeke abamele ezitheni zabo. UNkulunkulu washela amaIsrayeli ukuthi kufanele abeke isiliva negolide enklini yakhe. Kuloku siyafunda ukuthi uNkulunkulu kufanele ajezise labo abangamlaleli.
Uma singamlaleli uNkulunkulu sizizwisa ubuhlungu futhi sizwisa nabanye abantu.
Isithombe 6: Ukwahlululwa Kuka Akhani
Joshuwa 7:14-26
Ujoshuwa wabuthanisa bonke abantu bakwa Israyeli phambi kukaNkulnkulu. Unkulunkulu wabonisa uAbraham ukuthi uAkhani umonlie. UJoshuwa wathi kuAkhani: "Ngitshele ukuthi wenzeni, ungangifihleli." Ngesikhathi ngibona izinto uNkululnkulu ayethe singazithathi ingubo enhle, isiliva, kanye nesigaxa segolide. Ngakuthatha ngakufihla ngaphansi kwenhlabathi etendeni lami. Amanye amadoda azithola zonke lezozinto asithatha azisa ku Joshuwa. UAkhani nomndeni wakhe kanye nako konke ayenako kwabhujiswa njengoba uNkulunkulu ayeyalile. Emva kokuthukuthela uNkulnkulu wathi ku Joshuwa: "ungesabi, ungalahli ithemba. Thatha amabutho uhame uyohlasela iAyi. Njengoba ngiyinikele ezandleni sakho inkosi yase Ayi, abantu bayo idolobha layo kanye nezwe layo." UIsrayeli wamlalela uNkulunkulu wayinqoba iAyi. UNkulunkulu ubona konke esikwenzauyo. Ngeke sikufihle ukona kwethu phambi kukaNkuluknkulu, kodwa uma sizisola ngokweqiniso nezo mzozethu futhi sizivuma kuNkulnkulu, uyosithethelela futhi asihlanze izona zethu.
Isithombe 7: Ilanga Nenyanga Kuyama
Joshuwa 10:1-14
Aboni bama AMori base Khanana baqala ukwesaba uIsrayeli. Amakhosi amahlanu ahlangana ndawonye alwa no Israyeli. Kodwa uNkulunkulu wathi kuJoshuwa: "ungesabi, sengibanikele ezandleni. Akekho noyedwa ozokumela."
UJoshuwa namabutho akhe balwa nalezozizwe, zawabalekela amaIsrayeli. Unkulunkulu waphonsa amatshe amaningi ezitheni abaingi babo bafa. Impi yaqhubeka usuku lonke. UJoshuwa wathandaza uNkulunkulu wenza ukuthi ilanga nenyanga kume ilanga lonke aze uIsrayeli anqobe izitha zakhe.
Kwakungakaze khona usuku olunjengalolu. UNkulunkulu wasiza ekunqobeni izizwe eziyizoni zase Khanana. Nakulesiskhathi uNkulunkulu unamandla ekusizeni ukulwa nababi.
Isithombe 8: Ujoshuwa Uyala Abantu
Joshuwa 23:1-24;31
Esemdala uJoshuwa wabiza abantu bakwa Israyeli ndawonye. Wabakhumbuza ngezinto ezinkulu uNKulunkulu asebenzele zona, nangendlele abawela ngayo. UJoshuwas wathi kuIsrayeli: "YIba namandla qaphela ulalele konke okubhalwe encwadini yemithetho kaMose (ayithola kuNkulunkulu ). Uma usebenzela futhi ulalela uyakukhipha zonke izizwe ngaphambi kwenu nina nibe yizindlalifa zeKhanana. Uma nisebenzela abanye onkulunkulu niyoshabalala ezweni uNkkulunkulu enethmbise lona. Khethani manje ukuthi niyosebenzela bani. Bangani, uNKulunkulu waffeza zonke izethembiso zakhe kuJoshuwa naku Israyeli. Wabanika ukuba kube elabo wabanqobela izitha zabo. Isitha senthu uSathane. Kodwa sinomholi omkhulu owanqoba uSathane. UyiNkoosi uJesu Krestu, indodana ka Nkulunkulu. Kufane simsebenzele futhi silalele yena. Kubona bonke abamthandayo futhi balalele yena uNkulunkulu ubathembise indawo ezulwini engunaphakade.
UNkulunkulu uyazigcina zonke izithembiso zakhe. Ngeke wakhetha namhlanje ukusebnzele uNkulunkulu nokusebenzela uJesu Krestu na?
Isithombe 9: Udebhora Ukhulumela Umkulunkulu
Abahluleli 4:1-9
Emva kokufa kuka Joshuwa, abantu bakwa Israyeli bamhlmuka Unkulunkulu. Bakhonza izithixo zamaKhanana. Abanamandla phezu kwama Israyeli awaphatha ngesihluku. UDebhora wayengumholi wamaIsrayeli wayeyinkosikazii ehlakaniphile. Abuntu beza kuye ukuzolulekwa, futhi wayebasiza ekuxazululweni
izingxabano zabo. Wazama ukubabuyisela emuva kuNkulunkulu ka Israyeli. Ngelinye ilanga wabiza uBharaki wayengumholi webutho lakaIsrayeli wathi kuye: "Thatha amadoda angu 10 000 niye entabeni iTabor. USisera namabutho asekhanana azoza azolwa nani kodwa uNkulnkulu uzoninqobela. UBharaki wasaba wathi kuDebhora: "Uma ungahambi ngeke ngihambe". Udebhora wathi ngizohamba nawe kodwa uNkulunkulu uzoni uSisera kowesifazne. Bangani, bonke abantu bafanele basebenzele uNkulunkulu ophilayo. Usiza labo abamthembayo nabamsebenzelayo.
Isithombe 10: Unkulunkulu Usiza Ekunqobeni Usisera
Joshuwa 4:10-16
Udebhora no Bharaki banqoba impi yama Israyeli ukuya entabeni Itabor. USisera namakhanana baya khona ukuyolwa namiSrayeli. USisera wayenezinqola zensimbi ezingu 900. Zazakhelwe ukubamba impi. Lezizinqola zazisinda ukuthi zingahamba kulelibala losebe lomfula lapho kwakukhona impi yama Israyeli. Ngesikhathi uBaraki namaIsrayeli benza bezohlasela uSisera, Unkulunkulu waletha ukuxakeka phakathi kwababusi bempi yamaKhanana. Baqala babaleka amaIsrayeli abalandela, ababulala ngezinkemba. Ngosizo lukaNKulunkulu amasotsha ama Israyeli akwazi ukunqoba impi yamaKhanana. USisera kuphela owasinda ngokuthi agibele enqoleni yensimbi abaleke.
Isithombe 11: Ujael Ubulala Usisera
Abahluleli 4:17-23
USisera wabalekela etendeni lowesifane owayengu Jeal. Wayengelona iIsrayeli. ABantu bakhe babe bengababganu nalabo bama Khanana. UJeal wath ku Sisera:" Woza manje ungesabi." Wayeseya ngaphakathi wacasha etendeni lakhe. Wamnika ubisi ukuthi aphuze wasembathisa ngengubo yokulala wayeseyalala njalo uSisera. UJael wathatha kancane isikhonkwane nesando.
Wasuka kancane waya ku Sisera ngesikhathi esalele, wayesebophela isikhonkwane ekhanda lakhe walihlanganisa nomhlabathi phansi. Emwa kwesikhashana uBharaki weza efuna uSisera. Ujael wambiza wathi: "Woza, ngizokukhombisa lendoda oyifunayo." Nangu uSisera la elel khona, ufile, nekhanda lakhe liqonqothelwe phansi.
Isithombe 12: Amaisrayeli Ayajabula
Abahkuleli 5:1-31
UNkulunkulu owanika amaIsrayeli amandla okunqoba lawomaKhanana. UDebhora no Bharak bacula iculo lokubonga uNkulnkulu, abantu bathokoza kanye nabo. Babejabule ukuba nomholi onjengo Debhora. Wayenjengo mama kubona. Badumisa no Jael, ngoba wayengamesabi uSisera. UNkulunkulu wasebenzisa laba ababili besifazane ukusindisa amaIsrayeli. Bangani uNkkulunkulu usebenzisa labo ababukeka belula, ukunqoba abanamandla. Sonke sinesitha esikhulu uSathane. Ukunqoba uSathane uNkulunkulu wathumela inkosi uJeesu Krestu ukuthi asifele esiphambanweni. Lapho wafela izono zethu, ezakho nezami.
Abantu abayizoni beza uJesu ukuthi afe. Bacabanga ukuthi uJesu wayelula. Uyakhumbula ukuthi amaIsrayeli anqoba izitha zawo ngenxa yamandla kaNkulunkulu. Ujesu wanqoba uSathane isitha sawo wonke umuntu ngesikhathi efa futhi evuka ekufeni. Ngesekhathi uJesu evuka ekufeno wakhombisa ukuthi unqobe amandla esono, noSathane ovale amehlo abo bonke abantu. Ngaloko wasikhulula ezonweni nasemandleni ezono. Ngenxa kaJesu namuhla singaba nokunqoba isono namandla kaSathane, ngoba uJesu unika ukuphila okunguna phakade kuwowonke umuntu omthembayo nolalela Yena. Ngakho ke manje masiculeni sithokoze sidumise uNkulunkulu weqiniso.
Isingeniso
USathane ukhohlisa abantu futhi uzozama ukuhohlisa bonke abalandela izindlela zika Jezu. Kodwa uNkulunkulu wasikombisa ukuthi ungaba kanjani namadlla phezu kuka Sathane. Lalela ufunde kulezizifundo eBhayibhelini. Buka esithombeni esilandelayo uma uzwa lomsindo.
Isithombe 13: Ugidiyoni Nengelosi Kankulunkulu
Abanhluleli 6:1-24
Abantu bakwa Israyeli phaphinda futhi bangamlalela uNkulunkulu benza izinto ezingalungile. Ngaloko uNkulunkulu wenza abantu bamaMidiyane babbuse iminyaka eyisikhombisa. AmaMidiyane abulala zonke izitshalo zama Israyeli. Akhala afuna ukuthi uNkulnkulu abasize. Ngelinye ilanga indoda okuthiwa uGidiyoni yayihlakulela amabele ezivandeni zewayini.
Wayewacashisela amaMidiyani. Ingelosi kaNkulunkulu yazibonakalisa ku Gidiyoni yathi: "UNkulunkulu unwe qhawe ellinamandla." UGidiyoni waphendula wathi "Uma inkosi enathi yini kwenzeke loku kithina? Kodwa inkosi yamkhuthaza uGidiyoni yathi: "Hamba nalamndla onawo uyosindisa amaIsrayeli ezandleni zama Midiyani. "Angikuthumi na?" UGidiyoni wayazi ukuthi ulula futhi akablulekile kodwa ingelosi kaNkulunkulu yathi kuye: "ngizoba nawe futhi uzowanqoba amaMidiyani. (vesi 16)
UGidiyoni wanikeza ingelosi ukudla. Ingelosi yathinta ukudla ngenduku yayo, Ngokushesha kwagqabuka amalangabi yanyamalala ingelosi. UGidiyoni wabona ukuthi uNkulunkulu lina akde ekhuluma naye. Unkulunkulu wathembisa izisebenzi zakhe uyohlala enazo njalo, futhi futhi unamandla ukuthi azisize ukwenza intando yakhe noma sicabanga ukuthi silula kakhulu.
Isithombe 14: Ugidiyono Ucekela Phansi Izithixo
Abanhluleli 6:25-32
Umndeni ka Gidiyoni wawukhonza izithixo zaseKhanana. Lezizthixo kwakuthiwa uBhali no Asherah. Unkulunkulu wathi kuGidiyoni: "Dabula i Alithari lika yihlo ku Bhali bese usika insika ka Asherah eceleni kwalo bese wakha iAlithari lika Nkulunkulu. UGidiyoni wayebasaba abantu, kodwa wayemlalela UNkulunkulu, ngalobobusuku wathatha amadoda anuu 10 bahamba bayocekela phansi lezozithixo. Abantu babediniwe befuna ukumbulala uGidiyoni kodwa ubaba wakhe wamvikela wathi: "Uma isithixo siwuNkulunkulu ngempla, akasisindise. Kodwa akwenzekanga loko Bangani uNkulunkulu mkhulu ngaphensu kwezithixo ezenziwe ngokjuni, ngamathse nanoma ngani enye. Masisabe silalele kuphela uNkulunkulu weqiniso.
Isithombe 15: Impi Kagidiyoni Iphuza Amanzi
Abahluleli 7:1-7
Ama Midiyani ahlangana ndawonye ezokulwa namaIsrayeli. Ugediyoni wahlangan nempi kwa Israyeli kodwa uNkulunkulu wathi kuGidiyoni: "Unamadoda amaningi..."
Wonke umuntu osabayo akasale ekhaya. Iningi lamadoda kaGidiyoni asala ekhaya. UNkulunkulu wakhuluma futh noGidiyoni wathi: "Asamaningi amadoda. Bayise emanzini ngizokuvivinya khona mina" UGidiyoni wathatha amadoda wayowaphuzisa amanzi. Amadoda amaningi aguqa phansi aphuza njengezinja. amadoda angu 300 kuphela aphuza zawo. Unkulunkulu wayesethi: "Kumadoda angu 300 aphuze ngezandla ngininkela ezandlani zenu amaMidiyani ukuba niwanqobe.
Isithombe 16: Impi Kagidiyoni Izungeza Inkambi Yamamidiyani
Abahluleli 7:16-25
Yayinkulu impi yamMidiyani yayibukeka njengesikhonyane ezweni. (7:12) Bona namakameli amaningi bahlala esigodini. UGidiyoni wayenamadoda angu 300 kodwa uNkulunkulu wamtshela ayezokwenza. UGidiyoni wanika indoda ngayinye ibhodlela
elikhulu necilongo elinesibani ngaphakathi.
Bazungeza inkambi yamaMidiyani phakathi kobusuku base benza umsindo omkhulu bonke kanye kanye. Bashaya amacilongo babulala amabhodlela base bememeza kakhulu "inkemba kaGidiyoni nekaNkulunkulu. (7:12)
Amamidiyani ayesesabela izimpilo zawo aqala ukubulalana wodwa. Abaleka. Wathumela izithunywa ukuba ziyolanda amadoda empi kaIsrayeli. Bawaxosha amaMidiyani babulala amaningi. Bangani, singa buthakathaka kodwa uma sethemba silalela uNkulunkulu, uyakusisiza ekunqobeni isitha esikhulu uSathane.
Isithombe 17: Usamsoni Ubulala Ibhubesi
Abahluleni 13:1-14; 19
Emva kokufa kuka Gidiyoni aphinda amaIsrayeli amhlamuka uNkulunkulu. UNkulunkulu wayeka amaFilisti ukuba abajezise wayesethumela umholi wamnikeza amandla okuba asindise uIsrayeli. Igama lakhe kwangu Samsoni. Lapho umoya kaNkulunkulu wehlela kuSamsoni, waba namandla amaningi emzimbeni wakhe. USamsoni wayethanda intombi yamaFilisti, Wayesthi kuyise "Ngitholele yona, iyona engilungele.
Ngesikhati eya kuboka ntombazane, wahlaselwa ibhubesi. USamsoni wayenamandla, walibulala ngezandla. Washada nentombi yamFilisti, kodwa yayingathembekile kuye. Wabulala amaFilisti angu 30 ngenxa yokudinwa. Bangani, Isisebenzi sika Nkulunkulu kumele sishade nomuntu okholwayo kuNkulunkulu futhi ozimisele ukulalela nokugcina imiyalelo yakhe.
Isithombe 18: Usamsoni Nezimphgushe Esivandeni Sika Kolo
Abahluleni 15:1-17
Emva kwesikhashan uSamsoni wabuyela emumva kuma Filisti ukuyovaksahela inkosikazi yakhe, kodwa wafika uyise wayo esyinikele kwenye indoda. USamsoni wathi: Manje nginelingelo lokuzibuyiselela kumaFilisti. Ngizobazwisa ubuhlungu! Waphuma wayobamba izimpungushe ezingamakhulu amathathu wazibophela ngemisila. Wayesebophela izibani ezivuthayo emisileni yazo wazidedela zangeni ezivandeni zikakolo zamaFilisti. Zasha zonke iztshalo samaFilsisti. AmaFilisti amazonda u Samsoni aya kuJuda ukuba aboshwe. AmIsrayeli eJuda ambopha ase emusa kuma Filisti. Umoya ka Nkulunkulu wehlela kuSamsoni ngamandla amaketanga akhe aqaqeka wathatha umhlathi wembongolo wabulala abantu abayinkulungwane.
Isithombe 19: Amafilisti Agenda Izinwele Zika Samsoni
Abahluleni 16:4-22
Ukuboshwa kuka Samsoni kwawajabulisa amaFilisti, abaholi bawo benzela izithixo umhlatshelo. Bamkhipha etilongwni uSamsoni oyimpumputhe ukubajabulisa. Kwakunabantu abaning eThempelini abangu 3 000 ophahleni. Banenza inhlekisa. Usamsoni wacela bamncikise ezinsikeni zeThempeli. Wathandaza kuNkulunkulu ethi: Ngikhumbule ungiphe amandla futhi. Wadudula ngamandla izinsika ezimbili ngamandla iThempeli lawela phezu kwabo bonke womke amaFilisti ayelapho kanye noSamsoni afa. UNkulunkulu wamnika ukunqoba kumaFilisti. Lapho esefa, wabulala amaFilisti amaningi kunokuba esaphila. Bangani, Ngamandla kaNkulunkulu kuphela anganqoba uSathane. Lamandla singawathola uma sibangabalandeli bakhe simsebenzela futhi.
Isithombe 20: Usamsoni Ubhubhisa Amafilisti
Abahluleni 16:23 31
Ukuboshwa kuka Samsoni kwawajabulisa amaFilisti, abaholi bawo benzela izithixo umhlatshelo. Bamkhipha etilongwni uSamsoni oyimpumputhe ukubajabulisa. Kwakunabantu abaning eThempelini abangu 3 000 ophahleni. Banenza inhlekisa. Usamsoni wacela bamncikise ezinsikeni zeThempeli. Wathandaza kuNkulunkulu ethi: Ngikhumbule ungiphe amandla futhi. Wadudula ngamandla izinsika ezimbili ngamandla iThempeli lawela phezu kwabo bonke womke amaFilisti ayelapho kanye noSamsoni afa. UNkulunkulu wamnika ukunqoba kumaFilisti. Lapho esefa, wabulala amaFilisti amaningi kunokuba esaphila. Bangani, Ngamandla kaNkulunkulu kuphela anganqoba uSathane. Lamandla singawathola uma sibangabalandeli bakhe simsebenzela futhi.
Isithombe 21: Ujesu Uxosha Omoya Ababi
Luka 8:26-39
Emva keminyaka eminingi yoGidiyoni no Samsoni, uJesu wahlala ezweni lakwa Israyeli. Ngelinye ilanga wahlangana nendoda eyayi nemimoya emibi. Indoda yawa phambi kuka Jesu yathi: "Ufunani kimi, Jesu, ndodana kaNkulunkulu ophezulu?" Lemimoya yayazi ukuthi uJesu uyindodana kaNkulunkulu. UJesu wayiyala lemimoya ukuba iphume kuye. Yangena ezingulubeni ezaziseduzane. Zabaleka zawela eweni zayongena olwandla zafa zonke. Abantu baqala ukubona ukuthi uJesu unamandla ngaphezu kuka Sathane nemimoya emibi. Ngisho nalemimoya iyamlalela. Izwi lika Nkulunkulu lisifundisa ukuthi uJesu wanikwa amandla ezulwini nasmhlabeni. Unamandla okuzosha imimoya emibi. Imimoya emibi inamandla amakhulu, kodwa ingakhishwa ngegama lika Jesu nangamandla kaMoya Ongcwele.
Isithombe 22: Ujesu Uxosha Izoni
Luka 19:45-48; 20:1-2
Ngelinye ilanga uJesu wangna eThempelini eJerusalem. Abantu base beguqule indlu kaNkulnkulu bayenza indawo yokudayisela. Babenza imali ngokuqhwaga abanye. UJesu wabaxoshela ngaphandle abadayisi ababi nezilwane. waphinda wabatshela ngezwi lika Nkulunkulu ethi: "Kubhaliwe ukuthi indlu yami iyoba yindlu yokukhuleka, kodwa nina niyiphendula umhume wabaphangi." ngazozonke izinsuku uJesu wayefundisa eThempelini. Kodwa abaholi bamaJuda babefuna ithuba lokumbulala uJesu. Ngelinye ilang bambuza bathi: "Unamvume yini yokwenzza lokhu.
Isithombe 23: Ujesu Uyaphila Emva Kokufa
Matt 28:16-20
Abaholi bamaJuda ababeyizitha zika Jesu basebenzisa abanye abantu ukumbulala. Ujesu wabethelwa esiphambanweni sokhuni. Lapho wafa. Kodwa ngosuku lwesithathu uNkulunkulu wamvusa kwabafileyo. wamnikeza amandla phezu kokufa. Ngeke aphinde afe futhi. Ukuvuka kwakhe kwabafileyo kwafakaza ukuthi uyindodana kaNkulunkulu. Wathi kubalandeli bakhe: "Womke amandla asezulwini nase mhlabeni asenikezelwe kimina." Hambani nitshele abantu kuzozonke izindawo ukuba babe ngabafundi bami. Nibafundise ukulalela konke engibayala ngakho. Ngiyohlala nginani. UJesu wanqoba isono nokufa. Kubobonke abalandela uJesu, uNkulunkulu ubanikeza uMoya Ongcwele ukubasiza ekuthandeni uNkulunkulu nasekulaleleni izwi lakhe. Asiyithandeni siyalele inkosi uJesu. Ujesu uyakuphila kithi. Impilo kaJesu impilo entsha evela kuNkulunkulu, Lempilo eyanguna phakade nakuba imizimba yethu ifa. Leli ivangeli okumele womke umuntu alizwe.
Isithombe 24: Isosha Likankulunkulu
Efesu 6:10-18
Ujesu wahlula uSathane simikeza amandla okumelana naye nokuhlasela kwakhe okubi. Kodwa singakwenzza lokhu uma sizimisele ngempi, mjengesosha esithombeni. Uyilungele impi. Okokuqala kumele njalo sikhulume izwi lika Nkulunkulu futhi siphile njengoba lisiyala. Kumele silifake njengebhade elisisungezile noma siyakuphi kumele sithande abanye senze loku okulungile
phambi kuka Nkulunkulu. Izinto ezinhle esisenzayo, nesizicabangayo???
Kumele sizilungiselele ukutshela abanye ivangeli loxolo kuJesu. Kufuna nokugqoka izicathulo zesosha. Kusisiza ekumeleni noSathane nokusivikela ekuweleni ezindleleni zakhe ezimbi. Kume sikholwe ukuthi uJesu wafela ukusikhulula emandleni kaSathane naseoznweni.
Lokhu Ihawu Lathu elivikelati tina Sathane. U Sathane ufuna ukusi? e Somweni. Ufuna ukusi? Izwi likaNkulunkulu U S
Umculo.


c: text/html

text:
Kutholakale ingane ingcwatshwe endlini
2012-07-03 16:37
Johannesburg - Kutholakale isidumbu sengane enonyaka owodwa ubudala ingcwatshwe emzini othize eMogwase, kusho amaphoyisa aseNorth West, ngoLwesibili.
UBrigadier Thulani Ngubane uthe isidumbu sengane sitholakale ngoMsombuluko ebusuku ngemuva kokuthi amaphoyisa elunywe indlebe ngomakhelwane.
"Kukholakala ukuthi ingane ihlatshwe wukugula ngesonto eledlule ngaphambi kokuthi ishone mhlaka-27 Juni."
UNgubane uthi umama wengane oneminyaka engu-29 ubudala kanye nomndeni wakhe bakhethe ukungcwaba ingane phakathi endlini bethi kuyisiko lomndeni.
"Akukho muntu oseboshiwe okwamanje, amaphoyisa asaphenya."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).

robotstxt: allowed

filter: keep


text:
Amaqembu acele ukusizwa yinkantolo ngolukaZuma
2012-11-19 16:31
Cape Town - INkantolo eNkulu eKapa izolalela isicelo esiyisipesheli esifakwe ngamaqembu aphikisayio sokuzama ukuphoqa iPhalamende ukuthi livume kube nenkulumo mpikiswano ngodaba oluthinta uMengameli uJacob Zuma njengoba amaqembu ethi awasenakho ukumethemba.
Isicelo lesi sihanjiswe wumholi weDemocratic Alliance ePhalamende uLindiwe Mazibuko, ethunywe ngamanye amaqembu aphikisayo.
Amaqembu afuna kubanjwe inkulumo mpikiswano mayelana nokuthi kuvotwe kuchithwe uZuma, abathi abasamethembi - amaqembu athi afuna kuthi kuphothulwa unyaka kube kuqediwe ngalolu daba.
Mhlaka-08 Novemba uMazibuko watshela iPhalamende wathi abasamethembi umengameli, wathi ngaphansi kobuholi bakhe izwe libhekane nezinxushunxushu ezihlanganisa ukukhula kwesibalo sabantu abangasebenzi, inkohlakalo kanjalo nokwehla kwezinga lemfundo.
Amaqembu eyisishiyagalombili ahlanganisa i-African Christian Democratic Party, yi-Azanian People's
Organisation, iCongress of the People, iFreedom Front Plus, Inkatha
Freedom Party, yi-United Christian Democratic Party kanye ne-United
Democratic Movement, avuma ngo-elethu lokhu kusho.
Ngesonto eledlule iqembu elibusayo lavimba amaqembu emizamweni yokuthi kudingidwe bese kuvotwa ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UCuloe De Song wangena kwezwakalaComment on this story
KUNOPHROJUSA noma oDJ abanenhlanhla yokuthi bethi befika nje emculweni abantu bamamukele ngezandla ezimhlophe, bewuthokozele umculo wabo. Omunye walabo phrojusa nguCuloe De Song owangena emculweni ngo-2008 ngemuva kokuhambela ingqungquthela yokucobelelana ngolwazi eBarcelona, eSpain, iRedbull Music Academy. UCulolethu Zulu osedume kakhulu ngelikaCuloe De Song odabuka eShowe, KwaZulu-Natal, wafike wamangaza abaningi kule ngqungquthela kangangokuba ingoma yakhe ethi The Bright Forest nethi African Subway ezithakwe ngezinsimbi ezinesigqi sase-Afrika zamenza waduma emazweni amaningi.
Ngemuva kokuhlanganiswa noNathi “DJ Black Coffee” Maphumulo nguDJ Kabila, uCuloe akabange esabheka emuva njengoba ehambela amazwe omhlaba ukuyodlala khona. Phakathi kwamazwe awahambelayo kubalwa i-Italy, Spain, France, Dubai namanye. UFANELESIBONGE BENGU uxoxisane nalo phrojusa osekhiphe ama-albhamu amabili okungethi The Giant Leap nethi Elevation ayikhiphe nyakenye negabe ngezingoma okubalwa kuzo ethi Yini Ngawe ayenze noShota.
Uyichithe ngokwenzani imizuzu engu-67 ngoLwesithathu njengengxenye yokugubha usuku lokuzalwa kukaDkt Nelson Mandela?
Angenzanga imisebenzi yezandla eminingi. Engikwenzile wukuthi ngingene ezinkundleni zokuxhumana ngadlulisa ukubonga kuTata uMandela. Njengomuntu ohambela amazwe omhlaba ngihlangana nabantu abehlukene abangibuza ngoTata lokhu okungezinye zezinto ezingikhombisa ngokuthi sinenhlanhla enjani njengeNingizimu Afrika ukuthi sibe nomuntu onjengaye.
Uhlale njalo usekuhambeni, usithola nini isikhathi sokuya Eshowe uyobona umndeni wakini?
Khona ngihlale njalo ngimatasa. Uma likhona ithutshana ngiyaya ekhaya ngiyobona umama noma kwesinye isikhathi sihlangana emgwaqweni. Ngimbona ngaleso sikhashana bese ngiphuthuma emsebenzini.
Ontanga yakho abaningi bathanda umculo waphesheya kwezilwandle, wena kungani uthanda onesigqi sase-Afrika?
Okokuqala nje ngingowakwaZulu nokuyilapho imvelaphi yami ikhona. Mina ngithanda izinto zesintu namasiko lokho engikuveza emculweni wami. Njengoba usho nje, intsha eningi ithanda umculo waphesheya kodwa esengiqala ukukubona manje wukuthi umculo we-house wakuleli yiwo osuhamba phambili manje emhlabeni.
Indlela ogqoka ngayo isho ukuthini kuwena njengoba uthanda ukufaka isigqoko?
Isho ubumina. Uyohlale njalo ungibona ngigqoke kanje. Kodwa umthelela wayo wukuthi ngithanda isintu nanokuhambela izindawo ezahlukene yikho okungenza ngigqoke kanje ngoba ngifuna ukwahluka kunabanye abantu.
Ngaphandle komculo, ikhona enye into oziphilisa ngayo?
Umculo yiyona nto engiphila ngayo. Zonke izinsuku zesonto ngihlale ngenza umculo. Ngihambela izindawo ngiyodlala noma ngibe sestudiyo ngenza amaculo amasha. Umculo uhlanganisa umhlaba yingakho ngiwuthanda. Kumanje nje ngimatasa ngenza kabusha ezinye zezingoma zabantu okubalwa kuzo nekaDJ Kent.
Kunjani ukusebenzisana nomuntu onjengoBlack Coffee njengoba ehlonishwa umhlaba wonke?
Kuyisibusiso njengoba engumuntu owenza izinto ezinkulu ekubeke eceleni ukuthi ukhubazekile kwazise usebenzisa isandla esisodwa. Lokhu kuyangisiza ngoba ngincela ulwazi kuye lokho okuba nomthelela ezingomeni zami.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Wacebeni amaphoyisa afuna ukugwazelwa - IPID
2013-01-15 12:04
Johannesburg - Kunxuswa ukuthi bangathuli abashayeli uma amaphoyisa ebafuna amantshontsho, kusho i-Independent Police Investigative
Directorate (Ipid) ngoLwesibili.
"Uma benezikhalazo kumele beze nobufakazi bese siyawalandela lawo macala," kusho okhulumela i-Ipid uMoses Dlamini.
UDlamini uthe abashayeli kumele babike ngale nkohlakalo ngisho noma yenzeka ngo-2011, kodwa lokho akusho ukuthi kumele amaphoyisa aqanjelwe amanga.
Khonamanjalo, kwashona iphoyisa ngesikhathi umshayeli eshaya imoto izula ngesikhathi amanye eyisesha ebheka izidakamizwa kuRivonia
Road eSandown, ngoLwesine ekuseni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ULwesibili, November 24
[U-Abrahama] wabizwa ngokuthi umngane kaJehova.—Jak. 2:23.
UJehova wabhekisela enzalamizini engukhokho ka-Israyeli ngokuthi, ‘u-Abrahama umngane wami.’ (Isaya 41:8) Eyesi-2 IziKronike 20:7 nayo ibonisa ukuthi u-Abrahama wayengumngane kaNkulunkulu. Babusekelwephi ubuhlobo obuqinile bale ndoda ethembekile noMdali wayo? Okholweni lwayo. (Gen. 15:6;Jak 2:21-23) Njengo-Abrahama, lapho uqhubeka ufunda ngoJehova, ukholo lwakho kuye luyaqina nothando lwakho ngaye luyajula. Ake ucabange ngesikhathi uqala ukwazi ukuthi uNkulunkulu unguMuntu wangempela, umuntu ongakha ubuhlobo naye. Lapho sifunda ngelungiselelo lakhe lomhlatshelo wesihlengo kaJesu futhi sibonisa ukholo kulelo lungiselelo, saqala ukwakha ubuhlobo noNkulunkulu. Uma sibheka emuva, singase sizibuze: ‘Ingabe ubungane bami noNkulunkulu buyathuthuka? Ingabe ngimethemba ngokuqinile, futhi ingabe uthando lwami ngoMngane wami othandekayo, uJehova, lukhula usuku nosuku?’ w14 2/15 4:3-6
ULwesithathu, November 25
[Mangilandise] ngengalo yakho esizukulwaneni [nangamandla] akho.—IHu. 71:18.
NjengomKristu onokuhlangenwe nakho, unamathuba angabavulekele abanye. Ungadlulisela kwabasebasha lokho okufundile ngoJehova. Ungaqinisa abanye ngokulandisa okuhlangenwe nakho okujabulele lapho ukhonza uNkulunkulu. INkosi uDavide yathandazela ukuba ithole amathuba okwenza kanjalo njengoba kuboniswe emBhalweni wosuku wanamuhla. Ungabazisa kanjani abanye ukuhlakanipha okuthole eminyakeni yokuphila kwakho? Kunganjani umeme izikhonzi zikaNkulunkulu ezisencane ukuze nijabulele ubudlelwane obakhayo? Ungazicela yini ukuba zisebenze nawe enkonzweni yobuKristu futhi zibone injabulo oyitholayo ngokukhonza uJehova? U-Elihu wasendulo wathi: “Izinsuku ngokwazo kufanele zikhulume, futhi ngubuningi beminyaka okufanele benze ukuhlakanipha kwaziwe.” (Jobe 32:7) Umphostoli uPawulu wanxusa abesifazane abangamaKristu abanokuhlangenwe nakho ukuba bakhuthaze abanye ngamazwi nangesibonelo. Wabhala: ‘Abesifazane asebekhulile mababe abafundisi bokuhle.’—Thithu 2:3. w14 1/15 4:4, 5
ULwesine, November 26
[Yibani] izibonelo emhlambini.—1 Pet. 5:3.
Ngemva kokweluleka amadoda amadala ebandleni ukuba angabi ‘izingqongqo phezu kwalabo’ abangaphansi kwawo, umphostoli uPetru wabhala amazwi angenhla. Umdala angaba kanjani isibonelo emhlambini? Cabangela izimfanelo ezimbili umuntu ‘ozama ukufinyelela ukuba umbonisi’ okufanele abe nazo. Kudingeka ‘ahluzeke engqondweni’ futhi kumelwe ‘engamele umkhaya wakhe ngendlela enhle.’ Uma umdala enomkhaya, kumelwe awengamele ngendlela eyisibonelo, ngoba “ngempela uma umuntu engakwazi ukwengamela indlu yakhe siqu, angalinakekela kanjani ibandla likaNkulunkulu?” (1 Thim. 3:1, 2, 4, 5) Ukuze umuntu akufanelekele ukuba umbonisi, kumelwe abe ohluzekile engqondweni, okungukuthi kumelwe aziqonde ngokucacile izimiso zikaNkulunkulu futhi akwazi ukuzisebenzisa ekuphileni kwakhe. Akaxhamazeli lapho enza izinqumo. Ukubona lezi zimfanelo kubadala kwenza amalungu ebandla abethembe. w13 11/15 5:13


text:
Luyaqhubeka uphenyo ngeMarikana
2012-11-15 14:03
Rustenburg - Kwatholakala amagobolondo ezinhlamvu ohlobo lwesibhamu i-shotgun angu-57 nawe-pistol angu-31 egqumeni eMarikana nalapho kwabulawa khona abantu abangu-16 ngo-Agasti, kusho iphoyisa ngoLwesine.
Lokhu bekungubufakazi bukaWarrant Officer Patric
Thibelo Thamae eRustenburg, ngaphambi kwekhomishana kaFarlam ephenya ngokubulawa kwabavukuzi abangu-34 ngo-Agasti 16.
Badutshulwa babulawa ngesikhathi amaphoyisa ezama ukubahlakaza ngasemayini yaseLonmin eMarikana, North West.
Abanye babo batholakala sebeshonile eWonderkop, egqumeni elingakule mayini.
Le khomishana ilalele ukuthi la bavukuzi babephethe okungenani isibhamu esisodwa samaphoyisa.
UThamae uthi kwatholakala nezikhali zendabuko, okubalwa izagila nezizenze, nazihlela kahle wase ezithwebula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-Unathi kweyokucija abesifazaneComment on this story
KULINDELEKE ukuthi ihanjelwe ngosaziwayo ingqungquthela ezocija abesifazane, i-Institute of People Management Women’s Conference yalo nyaka.
Lo mcimbi ozobe use-International Convention Centre yaseThekwini ngoJulayi 20, ngawo kuhloswe ukuthi kucijwe abesifazane ngamakhono ahlukene nezinkulumo ezakhayo.
Kulindeleke ukuthi abazobe bewuhambele bafunde lukhulu njengoba loyo oyijaji ohlelweni lokuveza ithalente, i-Idols aphinde abe ngumculi nomsakazi kuMetro FM, u-Unathi Msengana kube nguye isikhulumi sosuku.
Uhlelo lwale ngqungquthela ezothatha usuku olulodwa luzophathwa ngusomahlaya obuye abe ngumlingisi uCandice Moodley kanti kuzoba khona nosomahlaya wodumo u-Evita Bezuidenhout, nabanye.
Abahleli bomcimbi bathembise ukuthi kuzoba wusuku olungasoze lukhohlakale ngoba nabasiki bengqephu abaziwayo bezobukisa ngezimpahla zabo.
Umongo walo nyaka uthi-The Balancing Act okuncike ekutheni lona ngunyaka okufanele abesifazane bakwazi ukuthi benze konke abazimisele ngakho ngokulingana, emsebenzini nasekhaya.
Le ngqungquthela kuzobe kungeka-18 kusukela yaqala kanti inegalelo elikhulu ekucijeni abesifazane ukuze baphumelele kwezamabhizinisi nasekhaya.
Kulindeleke ukuthi ihanjelwe ngabesifazane abaphuma ezindaweni ezahlukene eNingizimu Afrika nasemikhakheni ehlukene.
Abahleli bathe abawuhambele ngeke bagcine ngokuthola amazwi akhayo kuphela nje, kepha kunemiklomelo evela ezinkampanini ezifana no-Old Mutual, Honey Jewelery, Nandos nezinye ezohlonyulwa. – Intatheli yeSoelzwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Imibuzo kubuya obekuthiwa uminzileComment on this story
NOKUBONGWA PHENYANE
USELE nemibuzo umndeni womfana obese kuphele izinsuku eziyisishagalolunye aduka ekhaya obekusolwa ukuthi uminze emfuleni uGobhogobho, eNtuzuma.
Umndeni ushaqeke kwaphela nasozwaneni ngesikhathi ubona lo mfana onguLindani Dlamini (12) efika nowesilisa ongumhlengikazi kulesi sibhedlela. UMnuz Wandile Chamane, othe udluliselwe kuye ngosohlalakahle basesibhedlela iMahatma Ghandhi ngoba bazi ukuthi uhlala eNtuzuma okungenzeka akwazi ukuthola umndeni wakhe.
UMnuz Bernard Mathebula uyise walo mfana obedukile uthi uhluleke nawukuzibamba wakhala ebona indodana yakhe abecabanga ukuthi ishonile ifika ekhaya ngoLwesithathu ntambama.
Umndeni walo mfana bese uhambele izangoma nabantu ababonayo ngoba ukholwa ukuthi lo mfana ngeke esatholakala.
“Siyajabula impela ingane ibuyile kodwa ngendlela efike ngayo isishiya sinemibuzo ukuthi ibikuphi ngoba nayo ayichazi kahle futhi ilimele, nasebusuku asilalanga ithuka ithi kukhona izinto eziyihamba esiswini,” kusho uMathebula.
Echaza uMathebula uthe bebephuma emfuleni beyokudla ngesikhathi kuqhamuka indodana yakhe ihamba nalo wesilisa ozibize ngoChamane othe ulethe ingane.
“Uthe uLindani umnikwe osonhlalakahle bathi ngoba owaseNtuzuma basacela abafunele umndeni wakhe awudlulisele kuwo. Ufike nenye ingane ethe imbone edilika nalo mlisa etekisini wamtshela ukuthi uyafuneka kubo njengoba eseze waphuma nasemaphepheni,” kuchaza uMathebula.
UMnuz Chamane utshele Isolezwe ukuthi ungunesi kulesi sibhedlela. Uthe uLindani wafika nabezimo eziphuthumayo kwathiwa utholwe equlekile emgwaqweni wahanjiswa esibhedlela.
“Iyona ingane ezisholo ukuthi kukuphi kubo njengoba osonhlalakahle bebesazophuma beyofuna umndeni wayo. Mina bangicele ukuthi ngidlule ngiyishiye kubo njengoba ibisishilo ukuthi kukuphi ngayithatha nami ngoba kuseduzane nala ngihlala khona,” kuchaza uChamane.
Uyise wengane uthe basazama ukuthi indodana ibuyele esimeni esejwayelekile njengoba igula nje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Baphoxile abashayeli bezimoto - RTMC
2013-01-02 13:02
Johannesburg - Abashayeli bezimoto abayenzele phansi iNingizimu Afrika, ohlelweni lokuthi kushaye u-2015 sibe sesehle ngengxenye isibalo sabashona ezingozini zomgwaqo ngamaholidi, kusho iRoad Traffic Management Corporation ngoLwesithathu.
"Empeleni uhlelo luyasebenza... Izehluleki yilaba abasebenzisa imigwaqo, kusho isikhulumi u-Ashref Ismail.
"Abantu kumele bafunde ukuziphatha kahle ngoba u-80% kuphela wabashayeli abagcina imithetho, abanye cha.
"Kungukuxhamazela ukuthi uhlelo alusebenzi, usho kanje ephendula iphephandaba iThe Star ngoLwesithathu, ethe uhlelo lokuphepha luyahluleka, alusebenzi.
Iphephandaba libike ukuthi ngoDesemba 2006/Januwari 2007 ngesikhathi samaholidi kwashona abantu abangu- 1261 emigwaqeni.
Ngo-2008, uMnyango wezokuThutha wamemezela uhlelo lokwehlisa izingozi.
NgoMsombuluko i-RTMC imemezele ukuthi bangu-1207 abantu abashonile ezingozini ezingu-1006 ezenzeke kusukela ngoDesemba.
Ngelanga lokuqala ku-2013, kushone abantu abangu-18 kwalimala abangu-17 ezingozini ezahlukene ezweni lonke, ngokwezibalo ezibikwe yiSapa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ugwetshiwe umdlwenguli eKZN
2012-11-09 14:04
Johannesburg - Indoda eyalahlwa yicala lokudlwengula owesifazane ophazamisekile emqondweni eClermont, eThekwini, ugwetshwe iminyaka engu-20 esendlini emnyama, kusho amaphoyisa aKwaZulu-Natal ngoLwesihlanu.
NgoLwesine, iNkantolo yesiFunda ePinetown igwebe uSithenjwa Mkhize, 28, ngaleli cala, kusho uCaptain Thulani Zwane.
NgoMashi wonyaka ofile, lo wesifazane wayevakashele uskwiza wakhe eClermont ngesikhathi ebhudukezwa nguMkhize.
"Isisulu sabe sesibika le ndaba kuskwiza, nowabe esahlaba umkhosi emaphoyiseni aKwaDabeka wase eboshwa umsolwa ngo-Agasti 2011," kusho uZwane.
Ube esebonga uphiko olusebenza ngodlame lwemindeni, ukuvikelwa kwabantwana namacala ahlobene nocansi ngokwenza umsebenzi oncomekayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
USelebi ubuyele esibhedlela
2011-12-20 08:46
Johannesburg – Owayengukhomishana wamaphoyisa kuleli, uJackie Selebi ungeniswe esibhedlela okwesibili kule nyanga, kubikiwe ngoLwesibili.
IThe New Age ibike ukuthi uSelebi ungeniswe esibhedlela seSteve Biko Academic Hospital ePitoli ngoMsombuluko.
Umnyango wezobulungiswa utshele iphephandaba iThe New Age ukuthi uSelebi uzohlolwa izinso.
"Singavuma ukuthi uSelebi akazizwa enamandla. Ngimbonile, futhi akabukeki ekahle," kusho ukhomishana womnyango, uTom Monyane.
USelebi uqale isigwebo sakhe ngoDisemba 5 emuva kokuthola iminyaka engu-15 ejele. Watholwa enamacala okukhohlakala, nokuthola imali kulowo owayenyenyisela izidakamizwa, uGlenn Agliotti.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Bakhala ngenduna evimbela intuthuko
2012-07-03 10:01
Jabulani Langa, Daily Sun
Johannesburg - Babhekene ngeziqu zamehlo induna nekhansela lendawo eNquthu ngaseVryheid, eKZN njengoba ikhansela lisola induna ngokuphazamisa ukuhanjiswa kwentuthuko.
Ikhansela le-IFP uMbongeni Mnguni uthi induna uJoseph Jiyane akafuni ngisho ukubiza imihlangano yomphakathi.
“Induna yaphazamisa ukuhanjiswa kwentuthuko ewadini, ngo-Ephreli uJiyane wafika emhlanganweni ephethe isibhamu wathi ngeke sikwazi ukubamba imihlangano endaweni yakhe ngoba siyizixhwanguxhwangu," kusho uMnguni.
“Azange ngilivule icala ngoba ngangisathukile kusanda nokushona ubaba. Asikwazi kwenza lutho kule ndawo."
UMasipala wesifunda uMzinyathi kuthiwa ububambe imbizo ngempelasonto kodwa induna yangabonakala nangokhalo.
IMeya uJames Mthethwa utshele iDaily Sun
ukuthi ubeyimemile induna kodwa yangafika.
“NjengeMeya angeke ngibukelwe phansi esifundeni sami. Into eyenzeka kule ndawo isingaphezu kokwenza. Nakanjani sizothatha izinyathelo,” kusho uMthethwa.
Induna ithe: “Leli yizwe lami. Ngifuna abantu balandele imigudu efanele. Kumele abantu baseZululand bahlukane nokuthatha izinto ezenzelwe abantu baseMzinyathi.
- Daily Sun


text:
INLSA
Siyadingeka isiteshi sezingxoxo eThekwini
Idolobha laseThekwini lithathwa njengelinye lamakhulu kuleli futhi elilokhu liqhubeka nokudlondlobala kodwa elishoda ngesiteshi sezingxoxo.Read Story
Ugxekiwe oqhoshe ngobusoka kuTV
Bathukuthele abalandeli bohlelo lwemishado kuthelevishini i-OPW ngesiqephu sangeSonto.Read Story
Group
U-Touch ukholelwa ekubuyiseleni emphakathini
Isilomo somsakazi weMetro FM sithi asikugqizi qakala ukuthi ubani umrepha obahlula bonke kuleli uma bengabuyiseli emphakathini.Read Story
- Siyadingeka isiteshi sezingxoxo eThekw...
- Ugxekiwe oqhoshe ngobusoka kuTV
- U-Touch ukholelwa ekubuyiseleni emphak...
- Abesekwe ngokwanele abanqoba kuma-Idols
- Kungase kube noshintsho ngokusakazwa k...
- Ubashaye Ding Dong enqoba kuma-Idols SA
- Bathi ngeke kuphele ngabo noma bengawi...
- Ichithiwe imishado kaNgizwe
- Uhlonipha uMandela ngomqophamlando
- Limphelele itoho uMtirara


text:
Ugwetshiwe owadoba ushaka
2013-02-04 16:32
Western Cape - Ubufakazi obethulwe eNkantolo yeMantshi yaseMossel Bay, buyithole inecala indoda eyadoba ushaka, lesi sinqumo sishayelwe ihlombe wuMnyango wezamaHlathi kanye nezeMvelo.
Umdobi uLeon Bekker uyalelwe ukuthi akakhokhe isamba esingu-R120 000 noma adonse ejele izinyanga eziyishumi nambili, kusho okhulumela uMnyango uLionel Adendorf.
UBekker wadoba ushaka omkhulu omhlophe, ongavumelekile ukuthi ungadotshwa, lokhu kwenzeka ngenyanga kaMashi ngonyaka owedlule.
“Bekungokokuqala ukuthi inkantolo yakuleli ithethe icala lokudotshwa kukashaka. Ngaphansi koMthethosisekelo akuvumelekile ukudotshwa koshaka. Bavikelekile,” kusho u-Adendorf.
UMnyango uthi isigwebo sizokuba yisifundo nakwabanye abadoba izilwane ezivikelekile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
I-ANC ithi imigubho ibe yimpumelelo
2012-01-11 07:16
Johannesburg - Imigubho ye-ANC ebiseFree State yokubungaza iminyaka eyikhulu le nhlangano yasungulwa "ibe yimpumelelo enkulu", kusho uKhongolose.
"Konke kuhambe kahle kakhulu," kusho okhulumela i-ANC uJackson Mthembu.
Zonke izindawo zazigcwele phama, okubalwa nezinkundla zemidlalo.
UMthembu uthi unogada babephansi phezulu besiza ekuqinisekiseni ukuthi abantu baya ezindaweni okuyizona.
"Kwaba kukhulu impela kualokhu esasikulindele."
Ube esebonga abaxhasi nabo bonke abenza lo mcimbi ube yimpumelelo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kuthunjwe abantu esibhedlela eThekwini
2012-04-27 10:33
Durban - Sekuthunyelwe inqwaba yamaphoyisa esibhedlela eWestville eThekwini kulandela imibiko engakaqinisekiswa ethi kuthunjwe abesifazane ababili ngaphakathi ekhishini esibhedlela.
Abezindaba abasendaweni yesehlakalo bathi amaphoyisa ami ngomumo azama ukungenelela ekusizeni abesifazane abathunjwe ngumlisa mumbe.
Kuthiwa oyedwa walaba besifazane usethole ukulimala.
Umthumbi kusolakala ukuthi yindoda eke yalashwa kusona lesi sibhedlela.
Kuthiwa udokotela obekhona kwenzeka isehlakalo ukhe phansi.
Okwamanje amaphoyisa kanjalo nabezimo eziphuthumayo bebengakaqinisekisi lutho.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Uqhuba kahle uMandela
2013-01-04 13:07
Johannesburg - Umzukulu waloyo owabe enguMengameli wezwe uNelson Mandela, uthi uTata uqhuba kahle kakhulu empilweni, kubika i-Eyewitness News.
UMadiba uyalulama ngemuva kokuhlala esibhedlela amasonto amathathu egulisa isifo esihlobene namaphaphu, uthole ukuhlinzwa ngodokotela.
UMandla Mandela utshele abezindaba ze-AFP wathi umkhulu wakhe uyalulama, wase ebonga abantu baseNingizimu Afrika ngokumbeka emikhulekweni.
Ngesonto eledlule omunye umzukulu uZenani Mandela-Dlamini, naye wancoma ukululama kukaMadiba
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uzobhekana nezigqinamba uXi Jinping
2012-11-16 12:01
Beijing - Isethenjwa esinguXi Jinping osengena esihlalweni sokuba nguMholi weqembu lamakhomanisi eChina iCommunist party, nekuyiqembu elibusayo, uzothatha esobuholi izwe libhekene nengqinamba yokukhula kancane komnotho kanjalo nomphakathi ofuna kuliwe nenkohlakalo.
UXi uqokelwe kwesobuholi ngoLwesine kanti uzophinda ahole noMbutho wezeMpi ezweni.
IChina yilona lizwe elingelesibili ngokunotha emhlabeni.
Amalungu amasha ebuholini obuphezulu ahlanganisa iMeya uLi Keqiang
nesazi somnotho uWang Qishan, ekuthiwa uzobheka kakhulu ukulwa
nenkohlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AP


text:
Kuboshwe ingane etholakale nesibhamu
2012-11-15 14:03
Johannesburg - Kuboshwe umfanyana, 14, ngokutholakala nesibhamu esingekho emthethweni eLotus Gardens, entshonalanga nePitoli, kusho amaphoyisa aseGauteng ngoLwesine.
Uboshwe ngoLwesithathu ebusuku wase ededelelwa ngaphansi kweso labazali bakhe, kusho uCaptain Pinky Tsinyane.
"Kusolakala ukuthi le ngane ihambe nalesi sibhamu yaya naso esikoleni. Ube esebonakala naso kwabe sekwaziswa amaphoyisa," kusho uTsiyane.
Amaphoyisa aseshe ekhaya lalo mfana nebala asithola sithukuswe ngaphansi kombhede wakhe.
Ngesikhathi ebuzwa ukuthi usithathephi uthe esikamalume wakhe, nothe uma ebuzwa ngaso waphika walala ngomhlane.
Uzovela eNkantolo yeMantshi yasePitoli ngoLwesihlanu ngecala lokutholakala nesibhamu esingekho emthethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Simanzonzo isimo eDe Doorns
2012-11-12 12:01
Johannesburg - Abantu abayishumi nanye abakade beyingxenye yababhikishi eDe Doorns, baboshiwe ngesikhathi amaphoyisa ezama ukulungisa isimo esinodlame, kusho amaphoyisa eWestern Cape.
"Asisihle kahle isimo eDe Doorns, namanje simanzonzo," kusho okhulumela amaphoyisa uLieutenant Colonel Andre Traut.
Kuqubuke udlame oluhlanganisa abantu abangu-80, abakade behlome ngezinduku nezizenze, bevimba abanye abakade bethi baya emsebenzini emapulazini kule ndawo.
"Sithathe izinyathelo," kusho uTraut.
Abezindaba zakwaSABC, babike ukuthi amaphoyisa asebenzise izinhlamvu zenjoloba ukuzama ukuhlakaza ababhikishi, abantu abayishumi baboshelwe ukudala udlame emphakathini kwathi oyedwa waboshelwa ukwesabisa.
Okhulumela i-African National Congress esiShayamthetho saseWestern Cape, uKoos Grobler
uthi utshelwe yikhansela leqembu, endaweni lathi amaphoyisa ahlakaza kwasixuku sabantu ababonakala behambisana.
Ngesonto eledlule, ababhikishi bavala umgwaqo uN1, baphinda bashisa namapulazi, bathi bafuna ukwenyuselwa amaholo asuke ku-R69.99 ngosuku, abe ngu-R150.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
‘Liyagajwa’ iTheku emakhonsathini amakhuluComment on this story
FANELESIBONGE BENGU
UKUGQOZA kokuthengwa kwamathikithi okubuka izihlabani zomculo zaphesheya kwezilwandle eziphuma zingena kuleli sekwenze inkampani ehlela imicimbi ingalicabangi nhlobo iTheku uma yenza imicimbi.
Lokhu kuvezwe ngokhulumela isikhondlakhondla senkampani ehlela imicimbi okunandisa kuyo izintandokazi zabaculi baphesheya, iBig Concerts, uDionne Domyan-Mudie.
Phambilini iBig Concerts ilethe kuleli abaculi baphesheya okubalwa kubo uMary J Blige, Lionel Richie, Coldplay, Elton John, Usher nabanye kanti iningi lalaba baculi kalizi eThekwini kodwa ligcina eKapa naseGoli.
Kumanje le nkampani ihlele ukuletha iqembu lezinsizwa lomculo we-rock laseMelika, iLinkin Park, lizonandisa eCape Town Stadium ngoNovemba 7 ngaphambi kokudlulela eGoli ngoNovemba 10.
Ngaphandle kwale khonsathi, bahlela ukuletha umculi osolwa “ngobusathane”, uLady Gaga ngoNovemba 30 eSoccer City Stadium naseCape Town Stadium ngoDisemba 3.
UDomyan-Mudie uthe ukungabalethi kwabo abaculi baphesheya eThekwini yingoba abantu bakuleli dolobha bayanqena ukungena emaphaketheni.
“Isizathu (sokungawenzi amakhonsathi eThekwini) yingoba iBig Concert ayiwadayisi amathikithi enele okwenza ukuthi kungene imali futhi intshiselekelo yokufuna abaculi incane. Ngokwejwayelekile iTheku lithenga amathikithi aphakathi kwangu-20 nangu-30 wamaphesenti athengwa ngabantu baseGoli. Abaculi kuyabiza ukubakhokhela kanti izindleko zokubaletha kumele zikhokhwe yiBig Concerts,” kusho uDomyan-Mudie.
Yize iTheku selivame ukushaywa ngesithende emakhonsathini abaculi baphesheya kwezilwandle, libe senhlanhleni ochungechungeni lwamakhonsathi omculi we-R&B waseMelika, u-Anthony Hamilton, ozojabulisa abathandi bomculo “wothando” eWave House, eGateway, ngo-Agasti 19 ngo-3 emini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Lisenkantolo ikhansela leNFP
2012-12-18 10:10
Durban - Ikhansela leNational Freedom Party uMzonjani Zulu kulindeleke ukuba avele eNkantolo yeMantshi yaseNtuzuma ngezinsolo zokubulala kulandela isigameko esashaqisa izwe.
UZulu usolwa ngokudubula abulale umlandeli weNkatha Fredom Party ngaphandle kwayo yona le nkantolo kubuka izintatheli namalungu omphakathi.
USiya Dlamini wabulawa ngo-Okthoba ngesikhathi kudutshulwa izinhlamvu ezimbili.
Lesi sigameko senzeka ngesikhathi kuvele amadoda amane mayelana nokubulawa komlandeli we-IFP.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kutholakale obhejane bebulewe eKZN
2012-09-25 10:01
Durban - Kutholakale obhejane ababili bebulewe KwaZulu-Natal, nosekubeka ku-39 isibalo salezi zilwane ezibulewe kulo nyaka, kusho umbiko wephephandaba iThe Witness ngoLwesibili.
"NgeSonto kutholakale ubhejane owodwa ufile eHluhluwe, ngaseMfolozI-Hluhluwe Game Reserve nokukholakala ukuthi wazingelwa wabulawa emasontweni amathathu edlule," kusho oweZemvelo KZN Wildlife, uMusa Mntambo.
UMntambo uthe omunye ubhejane utholakale eSmangaliso Wetland Park Authority.
Ngokwe-website i-stoprhinopoaching.com, selimi ku-388
inani lobhejane ababulwe kulo nyaka kuleli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Intsha yakuleli isimagange ngoBieber
2012-11-23 12:05
Johannesburg - Intsha yakuleli izobhema ikholwe uma umculi waseCanada ongaconsi phansi kwabaningi noyigeza lensizwa uJustin Bieber eyibusisa ngedili lomculo eGoli ngonyaka ozayo, kubika iSowetan.
Le nkosana emculweni we-pop izotheleka eNingizimu Afrika ngo-2013 izonandisa eKapa naseGoli.
Inkampani ehlela imicimbi iBig Concerts ikuqinisekisile ukuthi uBieber uzobe ekuleli ngonyaka ozayo.
Yize izinsuku zingakaqinisekiswa, kodwa lo mculi nakanjani uzobonakala kuleli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Nelson Mandela
uNelson Rolihlahla Mandela (isiXhosa pronunciation: [xoˈliːɬaɬa manˈdeːla]; 18 ngoNtulikazi 1918 — 5 ngoZibandlela 2013)[1] ungumuntu ohlonishwayo kakhulu emhlabeni ngoba uyena umongameli wokuqala owabekwa emva kobandlululo. Umnumzane lo owaziwa kakhulu njengoTata uMadiba uthanda izwe lakhe ngoba waboshwa iminyaka engamashumi amabili nesikhombisa elwela izwe. Kodwa ngonyaka ka 1990 wakhululwa emva kwalokho wabekwa njengomongameli WeNingizimu Afrika ngonyaka ka 1994. Loludaba lubaluleke kakhulu emlandweni wabantu base Ningizimu Afrika.
Isiqikili
Ukukhula: 1918-1936[hlela | edit source]
OkaMadiba wazalwa 18 ngoNtulikazi 1918 endaweni yaseMvezo eMpumalanga Kapa. Abazali bakhe kwakunguGadla Henry Mphakanyiswa Mandela, owayeyinkosi eMvezo, kanye nonkosikazi wakhe wesithathu uNosekeni Fanny wakaMpemvu, owayeyindodazi kaNkedama. Wethiwa ngegama elithi Rolihlahla. Ukhokho wakhe, uNgubengcuka, wayengumholi wesizwe samaThembu. Omunye wamadodana akhe, wethiwa ngegama likaMandela. Nguyenake owaba ngumkhulu kaMandela kanti nasoke lesisibongo sikaMandela sasukela lapho. Kwathi ngonyaka 1915 uGadla walahlekelwa yisikhundla sakhe sobukhosi.
UMandela, kanye nodadewabo ababili, bakhuliswa ngunina emzini waseQunu. Yilapho ayelusa khona izinkomo kanye nabanye abafana. Nokho abazali bakhe babengafundile, unina wamthumela esikoleni eseminyakeni elinganela isikhombisa. Wabhajadiswa. Uthisha wakhe wametha igama elithi Nelson. Kwathi lapho iminyaka isililnganela isishiyagalolunye, uyise weza wazohlala eQunu lapho abulawa yisifo uMandela ayekholelwa ukuthi ngesofuba.
"Wayengekho emndenini wami owayeke wangena isikole [...] Osukwini lwami lokuqala esikoleni, uthishela wami, unkosazana Mdingane, wasipha amagama esingisi. Lokhu kwasekulisiko kulezozinsuku ngenxa yemfundo eyayiphethwe ngamaNgisi. Ngalolosuku, unkosazana Mdingane wathi igama lami elisha nguNelson. Angazi yingani angetha leligama." - Mandela, 1994.
uKuboshwa neCala lase Rivonia: 1962-1964[hlela | edit source]
Ngomhlaka 5 August 1962, amaphoyisa athumba uTata uMandela kanye noCecil Williams eduze nase Howick. Amaqembu amaningi asolwa ngokuxwayisa amaphoyisa ngokuthi uTata uMandela ukuphi, kufaka nomenzi waTata uMandela eThekwini G. R Naidoo, abantu abamhlophe be-South African Communist Party kanye ne CIA, kodwa uTata uMandela akakhethanga neyodwa kulezinhlanganiso . Isisebenzi sikaTata uMandela u-Anthony Sampson wayekholwa ukuthi ukuboshwa kukaTata ngeke kuhoxiswe. Waboshelwa ejele laseGoli e-Marshall Square, waboshelwa ukuhamba kuleli ngaphandle kwemvumo, ukuzazisa njengoMluleki wezomthetho. uTata uMandela wabukisa enkantolo "imizwa ye -ANC ngokucwasana "abaseki bephethe amabhodi ngaphandle kweNkantolo abhalwe izinto abangazithandi azazenziwa kubantu abamnyama. Kwayiwa ePitoli lapho uWinnie Madikizela Mandela azomuvakashela khona waqala ngokwenza izifundo zokuba uMmeli eNyuvesi yase London. Icala lakhe laqala ngomhlaka 15 Mfumfu, kodwa waphazamisa ukuqhubeka ngokugqoka impahla yesintu, enqaba ukubiza ofakazi, watholakala enecala, wagwetshwa iminyaka emihlanu ejele, abaseki bakhe bacula Nkosi Sikeleli iAfrika.
Ihhovisi LikaMongameli WaseNingizimu Afrika : 1994-1999[hlela | edit source]
Umhlangano kazwelonke osanda kuqokwa isenzo sokuqala kwaba ngokusemthethweni ukukhetha uTata uMandela njengomholi wokuqala onsundu eNingizumu Afrika. Ukugcotshwa kwakhe kwathatha indawo ePitoli ngomhlaka 10 May 1994, kwavezwa kumabonakude emhlabeni jikelele. Lomcimbi ubuhanjelwe abantu abayi 4000, kuhlanganiswa nabaholi bamazwe angafani. uTata uMandela eholwa uHulumeni wazwelonke obuswa I-ANC -yodwa yayingenalo ulwazi lokubusa kodwa wayequkethe abantu beqembu I-National Party kanye neNkatha. Ngaphansi komthethosisekelo wesikhashana, iNkatha kanye ne-National Party bagqugquzelwa ukuthi babenezihlalo ezingu 20 ePalamende. Ukugcina isivumelwano sasekuqaleni, uMnumzane u-De Klerk waba iphini lokuqala likaMongameli kanye noThabo Mbeki wakhethwa waba owesibili. Noma uMnumzane Thabo Mbeki engazange abe owokuqala okhethweni, uTata uMandela wancika kuye isikhathi sonke ekubeni uMongameli, emvumela ukuthi ahlele imininingwano yenqubomgono. Ukuye hhovisi lobuMongameli e-Tuynhuys eKapa, uTata uMandela wavumela u-De Klerk ukuthi agcine indawo yaMongameli e-Groote Schuur estate, kunokuhlala endaweni esondelene ne-Westbrooke manor, wayetha kabusha wayibiza "Genadendal". uTata uMandela ebenekhaya endaweni yase Makhaya eQunu, ebenokuya ayovakasha, ejikajike endaweni, ahlangane nabantu bendawo.
uKushona kanye Nomuncwabo [05 Zibandlela 2013][hlela | edit source]
Emva kokugula isikhathi eside ngesifo samaphaphu, uTata Nelson Mandela washona ngomhlaka 5 Zibandlela 2013 eminyakeni eyishuminambili nesithupha. Washona ngo 20:50 (UTC+2) ekhaya lakhe e-Houghton, eGoli ezungezwe umndeni wakhe. uMongameli Jacob Zuma wamemezela ukushona kwakhe kumabonakude. uMongameli Jacob Zuma wadumisa ukuzilelwa kwakhe amalanga ayishumi, wenza umhlaka 8 Zibandlela ilanga Lezwe ngokuthandaza nangemicabango yakaTata Nelson Mandela, kuhlanganelwe eGoli FNB Stadium ngomhlaka 10 Zibandlela 2013. Isidumbu sakaTata Nelson Mandela sabekwa e-Union Buildings ngomhlaka 11-13 Zibandlela e-Pretoria emuva kwalokho wancwatshelwa eQunu ngomhlaka 15 Zibandlela 2013 lapho azalelwa khona. Abantu bamazwe angaphandle bafika ngobuningi emncwabeni wakhe, omunye wabo kwakungu Mongameli wase U.S.A uMongameli uBarack Obama.
Reference[hlela | edit source]
- ↑ "Nelson Mandela – Biography". Nobelprize.org. The Nobel Foundation. 1993. http://nobelprize.org/nobel_prizes/peace/laureates/1993/mandela-bio.html. Retrieved 30 April 2009.
2. "uKushona kanye nomngcwabo 2013" - SOURCE: Nontuthuko Vilakazi 22 September 2015.
3. "uKuboshwa neCala lase Rivonia: 1962-1964" - SOURCE: Nontuthuko Vilakazi 22 September 2015.
4. "Ihhovisi LikaMongameli WaseNingizimu Afrika: 1994-1999"- SOURCE: Nontuthuko Vilakazi 22 September 2015.


text:
Bavelile ngelokubulawa kowe-IFP
2013-02-08 14:04
Durban - Abantu abahlanu abasolwa ngokubula ilungu le-IFP bavele kafushane eNkantolo yesiFunda eThekwini ngoLwesihlanu.
Icala lihlehliselwe uMsombuluko ukuze uMalusi Sibusiso Ncengwa akwazi ukufaka isicelo sokusizwa ngommeli.
Abanye ababili asolwa nabo, okuyikhansela le-NFP uMgezeni "Bhungu" Gwala kanye nendodana yakhe uBonginhlanhla, bona bazofaka isicelo sokuba inkantolo ixegise imibandela yebheyili yabo.
UGwala, namadodana akhe uMjabulelwa noBonginhlanhla, uNcengwa, noSkhumbuzo Nxumalo bathweswe icala lokubulala ilungu leNkatha Freedom Party, uCebisile Shezi.
Wadutshulwa washona ngaphandle kwesiteshi sesitimela eThembalihle, KwaMashu, ngemuva kancane uNgqongqoshe wamaPhoyisa uNathi Mthethwa ekhulume namalungu e-IFP enkundleni yezemidlalo esigcemini sakwa-A, KwaMashu, ngo-Okthoba 6, 2012.
Wayegqoke isikibha se-IFP ngaleso sikhathi edutshulwa.
Umshushusi woMbuso uJoel Kisten uphinde wacela ukuba lihlehle icala ngoba asikenziwa isinqumo sokuba leli cala lizolalelwa enkantolo enkulu noma cha.
UGwala, uBonginhlanhla, kanye noNcengwa bangaphandle ngebheyili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sizoyishaya iNigeria - Ivory Coast
2013-02-01 16:20
Rustenburg - Isikhulu se-Ivory Coast uSabri Lamouchi uthi nakanjani bazowunqoba umdlalo wabo wangoMgqibelo, bese bedlulela kowamaSemifinal e-Africa Cup of Nations (Afcon).
Ama-Elephants azobhekana neNigeria, enkundleni yezemidlalo eRoyal Bafokeng Stadium, ePhokeng, ngeSonto.
"Mayelana nelukuluku kubadlali, konke kuhamba ngendlela. Basemfuthweni, siyilindele iNigeria,” kusho uLamouchi ngoLwesihlanu.
"Sizodlala ngamandla ethu wonke, ubaluleke kakhulu lo mdlalo kithi.”
I-Ivory Coast ingezinye zezethenjwa kulo mqhudelwano, uLamouchi uthi abadlali bazoqinisekisa ukuthi indebe ibuyela entshonalanga ne-Afrika, okokuqala kusukela ngo-1992.
"Akukho mfihlo esinayo, ukudlala nje ngokuzimisela bese kuhamba nenhlanhla.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Udabula amazwe uZaharaComment on this story
FANELESIBONGE BENGU
USEFUNA ukukhonya e-Afrika umculi wakuleli ogile izimanga ewola izindondo edayisa ubuthaphuthaphu nge-albhamu yakhe yokuqala ngqa ayikhiphe ngasekupheleni konyaka odlule.
UBulelwa “Zahara” Mkutukana wodumo lwezingoma okubalwa kuzo ethi Umthwalo Wami, Ndiza ezikwi albhamu ethi Loliwe ayisapheli inyanga engayeqanga imingcele yakuleli ukuyonandisa emazweni asezwenikazi lase-Afrika.
Lokhu kushiwo wumphathi walo mculi, uThembinkosi “TK” Nciza weTS Records othe cishe kabili ngenyanga bahambela emazweni okubalwa kuwo iKenya, Angola, Ghana namanye.
“Sesizuze okuningi ekhaya njengoba siwole inqwaba yezindondo futhi i-albhamu cishe isidayise amakhophi afika kwi-million. Lokhu kuyasigqugquzela ukuthi sisebenze kakhulu sisabalale nakwamanye amazwe safike sakhonya nakhona,” kusho uNciza.
Uthe bafuna ukuthi uma benza umculo bengawenzeli abantu bakuleli kuphela kodwa besabalale ngokomqondo bawenzele nabanye abantu bakwamanye amazwe.
Kumanje balungiselela uhambo olubheke phesheya kwezilwandle emazweni ase-Europe lapho ezonandisa khona eWembley Arena ngo-Agasti 27.
Kulo mcimbi le ntokazi yasePhumlani, e-Eastern Cape, izobe ingomunye wabaculi abahamba phambili ngokubambisana nabanye base-Afrika okungoFemi Kuti, Cabo Snoop wase- Angola, Fally Ipupa waseCongo, 2Face noFlavour baseNigeria.
UTK uthe bayafa yinjabulo ngokuthola ithuba lokuyocula kuleliya zwe.
“UZahara uyaqhuma yinjabulo futhi nathi siyajabula ngoba angeke acule nje noma yikuphi kodwa eWembley Arena nabaculi abaphambili e-Afrika,” kusho uTK.
Ubuye waveza ukuthi iDVD kaZahara eshuthwe ngoJuni izophuma ngesonto lokuqala lenyanga yamagugu, uSepthemba.
Kule DVD kuvela nomculi wase-USA uLeroy Bell, yiSoweto Gospel Choir nabanye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuthungathwa abaduke e-E Cape
2012-10-24 16:16
Johannesburg - Amaphoyisa asePort Elizabeth nase-Uitenhage asathungatha abantu ababili abanyamalale ngesikhathi kuhlasele izikhukhula esifundazweni i-Eastern Cape.
ULieutenant Colonel Priscilla Naidu uthe uJohn Smit, 19, wakhukhuleka ebhulohweni elikwaNobuhle, ngeSonto.
"Abatshuzi bangene nezinja zabo emfuleni iSwartkops, okwamanje abakatholi lutho," kusho uNaidu.
"Kuzoqhubeka ukuthungathwa kukaSmit."
Kunomunye futhi onyamalele, okungowesilisa oneminyaka engu-32 ubudala waseKirkwood.
Lona wathathwa ngamanzi ngoMgqibelo, ngesikhathi ezama ukuwela emfuleni iWit.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IRwanda igxeka udlame lwaseDR Congo
2012-11-16 16:27
Kigali - UNgqongqoshe wezangaPhandle eRwanda uLouise Mushikiwabo usegxeke ukuqala phansi kwempi eqhubeka entshonalanga neDR Congo ephakathi kwamadelakufa eqembu i-M23 namasosha kahulumeni i-FARDC.
"Ukwenza kwabe the FARDC ne-M23 kanye nezinye izinhlangano, kumele kuphele nya ngoba kukhubaza izihlelo zokuzama ukuthuthukisa isifunda,,” kusho isitatimende sikaMushikwabo.
UMushikiwabo uthi impi eqhubeka eDR Congo isikapakela emgceleni waseRwanda.
I-United Nations ike yagxeka iRwanda yathi yeseka oshayasibhamu be-M23, uhulumeni waseRwanda uyakuphika lokhu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abasolwa abanganikwa ibheyili - Xingwana
2013-02-12 14:02
Bredasdorp - Abasolwa ababili ababhekene necala lokudlwengulwa nokubulawa ngesihluku kwentombazane yaseBredasdorp, u-Anene Booysen, 17, kumele bangayitholi ibheyili enkantolo.
Lokhu kushiwo nguNgqongqoshe woMnyango wezabesiFazane kanye iziNgane kanye nabaphila nokuKhubazeka uLulu
Xingwana, naye obesenkantolo ngoLwesibili.
"Sithi ezinkantolo akumele kube khona ibheyili," esho etshela abezindaba abakade bengaphanndle kwenkantolo njengoba bekuvela abasolwa uJonathan Davids noJohannes Kana.
UXingwana uthi kumele banikwe isigwebo esinzima abantu abatholakala benamacala okuhlukumeza nokubulala abesifazane nezingane.
Ekuhambeleni kukangqongqoshe enkantolo, uhlale eduze nomndeni wakwaBooysen, nabelokhu ewududuza.
Abasolwa bebezifihle ubuso ngamathawula, icala lizobuyela enkantolo mhlaka-26 Febhuwari.
NgoMsombuluko, inkantolo inqume yathi izithombe zabasolwa azingavezwa emphakathini, ithi lokho kungase kuphazamise ukuqhubeka kwecala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UZuma uthathe ihlandla lesibili
2012-12-18 13:46
Johannesburg - UMengameli Jacob Zuma uphume phambili emjahweni wesokuhola i-ANC nabesibanga noKgalema Motlanthe njengoba bekuvotwa enkomfeni yeqembu eMangaung.
Ingakaphumi imiphumela abantu abeseka uMsholozi bese bevele bebhiyoza bethi uZuma kuyafana nokuthi usedle umhlanganiso wokuthatha ihlandla lesibili.
Akucaci kahle ukuthi kuzokwenzekani ngoMotlanthe kwezombusazwe njengoba ekhale ngaphansi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Liphazamisekile elikaMpisane
2012-10-23 16:15
Durban - Kubambezelekile ukuqulwa kwecala elibhekene nosomabhizinisi uShauwn Mpisane, ebeliseNkantolo yesiFunda eThekwini ngoLwesibili ngenxa yokuthi ubengafuni ukuthwetshulwa izithombe yizintatheli, ebaleka.
IMantshi uBlessing Msane kudingeke ukuba akumise ukuqhubeka kwecala ngoba uMpisane ubengafuni ukungena eNkantolo uma ecelwa.
UMabongi Flora-Junior "Shauwn" Mpisane usolwa ngokwenza ama-invoice angekho emthwethweni ukuze aphulelwe intela.
UMpisane uphinde asolwe ngokuphula umthetho weClose Corporations ngokuqhubeka nokuba nguyena kuphela ilungu leZikhulise Cleaning, Maintenance and Transport CC.
Ubhekene necala lenkohlakalo nelokuphazamisa ingalo yomthetho, uwaphikile amacala athweswe wona.
Abathwebuli bezithombe bahlaselwe baphinde wasatshiswa onogada bakaMpisane.
Abangani nezihlobo abebezolalela icala bazwakalise ukungenami ngokwenziwe yizintatheli, bathi ziphuma amalungelo kaMpisane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abantu babazi kahle nge-etolling - Sanral
2012-11-27 14:02
Pretoria - Zonke izinhlaka zomphakathi ezimele abashayeli bezimoto baseGauteng, zabe zazi ngohlelo lwe-etolling, kusho ubufakazi eNkantolo eNkulu ePitoli, ngoLwesibili.
"Izinhlangano zomphakathi zazazi ukuthi kuqhubekani futhi zabatshela abantu ezibamele ngalokho. Babazi kahle kuthi yini eyabe izolandela," kusho uDavid Unterhalter, omele iSA National Roads Agency Limited (Sanral).
"Babethule iminyaka bebukela, bebona kulungiswa imigwaqo....akekho nje kubo owazixaka."
INkantolo yoMthethosisekelo isichithile isicelo sezihlangano sokuthi kumiswe uhlelo lwe-etolling, nokho-ke iNkantolo eNkulu yona iyaqhubeka nokulalela izethulo ngalo lolu daba.
U-Unterhalter utshele inkantolo wathi akekho umuntu owake wabuza imibuzo ngesikhathi kulungiswa imigwaqo kulungiselelwa i-etolling, uthi abantu balinda kwaze kwenziwa isimemezelo ngoFebhuwari ka-2011.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushone iphoyisa nomsolwa eKZN
2012-05-08 07:49
Durban - Kushone iphoyisa nesigebengu ebesifunwa uthuli ngesikhathi kuqubuka impi yezulu lezandla eNhlanhleni, ngaseMnambithi, kusho amaphoyisa aKwaZulu-Natal.
NgeSonto, amaphoyisa amabili abona lo wesilisa, 32, obefunwa mayelana necala lokushaya, kusho uLieutenant Colonel Vincent Mdunge.
“Bathe bemisa imoto yabo, umsolwa wavulela ngenhlamvu, edubula la maphoyisa."
Elinye iphoyisa eladubuleka engalweni labe selidubula umsolwa entanyeni.
“Bobathathu baphuthunyiswa esibhedlela iChurch of Scotland, nalapho iphoyisa eladubuleka emzimbeni nesigebengu baphelela khona."
Iphoyisa elalimala engalweni lisesimweni esigculisayo esibhedlela.
- Landela
IzindabaNews24 kuTwitter
- SAPA


text:
Obengumsekeli kamongameli welizwe, uMnumzana John Landa Nkomo kasekho.
UNkomo ubhubhele esigodlweni eHarare ngoLwesine ngemva kokugula okwesikathi eside ehlutshwa ngumkhuhlane wemvukuzane.
Umongameli Robert Mugabe utshele intathelizindaba eState House ukuthi uNkomo ubulawe ngumkhuhlane wemvukuzane.
Umfowabo kamuyi, Umnu. Samuel Sipepa Nkomo, ongumphathintambo wogatsha olubona ngezomsebenzi wokutholakala kwamanzi, okhulume emele imhuli yakoNkomo utshele iStudio 7 ukuti ubuhlungu ngemfa yomfowabo obhubhe eseleminyaka engamatshumi ayisikhombisa lasitshiyagalombili -78
UNkomo uthi umuyi ulwisane lomkhuhlane wemvukuzane okwesikhathi eside. Wayakwelatshwa kwele South Africa wazophenduka ekhaya waqhubeka eselatshwa waze wedlula kulumhlaba.
Udaba Esilwethulelwe NguThomas Chiripasi
Silokhu sikudaba lunye, iStudio 7 iphinde yaxoxa kabanzi lomnewabo othi umuyi utshiye umkakhe uNkosikazi Georgina Ngwenya kanye labantwana.
Ingxoxo Esiyenze loMnu. Samuel Sipepa Nkomo
Ukuze sihlaziye udaba lolu, sixoxe loMnu. Paul Themba Nyathi owayekubandla le PF ZAPU kanye lo Alderman Charles Mpofu wakoBulawayo.
Ingxoxo Esiyenze loMnu. Paul Themba Nyathi LoMnu. Charles Mpofu


text:
IChad inikele ngamasosha eMali
2013-01-23 12:03
N'Djamena – Ngemuva kokuzibophezela ngokukhipha amasosha angu-2 000 aqeqeshiwe ukuba alwisane nontamolukhuni bamaSulumane eMali, umengameli waseChad u-Idriss Deby ubukeka esekulungele ukukhipha amasosha ngenhloso yokudala uzinzo.
Isibophezelo sikaDeby sokuthumela isibalo esikhulu samasosha eMali size ngemuva kwamasonto eyalele amasosha eCentral African Republic, ukuba asebenzele ukunqanda amavukelambuso ukuba angene eBangui.
Aqeqeshwe kahle, anakhokonke futhi anesipiliyoni sokulwa ogwadule, amasosha aseChad ngeke abe yingxenye ye-International Support Mission for Mali (MISMA), yona ezoba namasosha angaphezulu kuka-4 000 athenjiswe amazwe asentshonalanga ye-Afrika, kusho umthombo waseChad.
Kodwa, amasosha aseChad azosebenzisana nawe-MISMA, azophathwa ujenene waseNigeria, kanye namasosha aseFrance esengenelele ekulwisaneni namasosha ahlobene ne-al-Qaeda, kusho umthombo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Emizuzwini eyi-5 edlule
Bangu-19 othisha basesifundazweni saseMpumalanga abatholwe namacala okulala nabafundi.
Afrika
Emizuzwini eyi-5 edlule
Umlisa waseMwenezi, owabanjwa eqhoqhobele imbongolo, ushiye ebebesenkantolo bebambe ongezansi ngemuva kokuba ethe imbongolo kwakuyisona kuphela isithwandwa sakhe, njengoba ayengenayo intombi.
Ningizimu Afrika
2015-11-27 16:06
Uthando lomndeni abenalo uLerato Chaka aluzange lumvikele ekubulaweni ngesihluku.
Ezemidlalo
2015-11-27 16:06
Umgadli weKaizer Chiefs, u-Edward Manqele, usezwakalise ukuthi akazisoli ngesinqumo sakhe sokujoyina iMamelodi Sundowns ngesikhathi efunwa yiKaizer Chiefs.
Ningizimu Afrika
2015-11-27 14:31
Amaphoyisa aKwaZulu-Natal aphume ngobuningi bawo njengoba abafundi bakamatikuletsheni sebephothula izivivinyo zabo zonyaka, sekuzoqala nemigubho.
Umhlaba
2015-11-27 14:31
Kushone izingane eziyisithupha ngoLwesihlanu ezehlakalweni ezahlukene ngesikhathi kucwila izikebhe eTurkey zizama ukuwelela eGreece, kubika abezindaba.
Ningizimu Afrika
2015-11-27 12:31
USathane utheleke qathatha esontweni labazalwane, ‘ngamatekisi amathathu’ ohlobo lweToyota Quantums !
Ningizimu Afrika
2015-11-27 12:30
Ishonile indoda eshayise inkomo emgwaqeni uR33 eduzane naseGreytown, kwalimala kanzima ebihamba nayo.


text:
Kushone 9 ushayiswa yisitimela eChina
2012-08-03 12:02
Beijing - Izikhulu zaseChina zithi kushone abantu abayisishiyagalolunye kwathi abane balimala ngesikhathi beshayiswa yisitimela esithwala impahla behamba kujantshi eQinhuangdao.
AbeTaiyuan Railway Bureau eHebei bathe ku-website yabo laba abashonile bangabahlali bendawo.
Ithi bahambe kuleli bhuloho lesitimela ngenxa yokuthi izimvula zakamuva zigugule umgwaqo wendawo.
Kuthiwa isitimela sihlulekile ukuma ngesikhathi.
- Landela
IzindabaNews24 kuTwitter
- Sapa - AP


text:
Uqweqwe lommeli kwelokudlwengula eKZN
2013-02-05 10:03
Durban - Ummeli waseThekwini nowake wahlala njengejaji eliyibamba eNkantolo eNkulu yaKwaZulu-Natal usolwa ngokunukubeza ngokocansi isihlobo sakhe sesifazane, kubika iphephandaba iThe Witness ngoLwesibili.
UMayakisten "Mike" Govindasamy usolwa ngokuwotawota owesifazane, oseneminyaka eko-20 manje, ngesikhathi elele naye nonkosikazi wakhe uMuniamma ngo-2007.
Amaphepha aseNkantolo eNkulu yaseThekwini abeka ukuthi le ngane yayivakashele umndeni wakwaGovindasamy e-Effingham Heights ngesikhathi umsolwa eyithinta.
NgoJulayi 2010 kusolakala ukuthi umsolwa wabe esedlwengula le ngane ilele phansi esiphontshini egumbini lakhe lokulala.
UGovindasamy uyaziqhathulula kula macala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akubhekwe amanani okudla - Ikhabhinethi
2012-09-21 14:02
Cape Town - IKhabhinethi selicele ikomidi ilangaphakathi longqongqoshe ukuthi libhekisise bese lenza izincomo ngamanani okudla, kulandela ukuguquka kwamanani ngemuva kokuhlasela kwesomiso eMelika.
Ikomidi kulindeleke ukuthi libhekisise uhlelo olwaziwa nge-Integrated Food Security Strategy, kusho isikhulu sesigungu iNational Agricultural Marketing Council uRonald Ramabulane.
"Inkinga ekhona isomiso saseMelika, lesi yisomiso esibi kakhulu kwesike sabonakala eminyekeni engu-30 eyedlule. Lokhu kuzokwenza kwenyuke intengo yembewu kanye nenyama,” ekhuluma etshela abezindaba.
"Yileyo nje inkinga esibhekene nayo, maduzane sizobuyisa impendulo eKhabhinethini kuze kuzokwenziwa izincomo.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
2015-11-25 10:01
Ivelile indoda eneminyaka engu-58 ubudala yase-Epworth ngecala lokuwotawota indodakazi yelinye ilungu lebandla eneminyaka engu-16 ubudala amabele nezinqa.
2015-11-24 14:30
Abesifazane bacishe bagxobana ngezinyawo bezama ukuthola amakhondomu “angcwele” athandazelwe nguMfundisi uPaul Sanyangore.
2015-11-24 13:34
Umlilo usubulale abafuduki abangu-18 kwathi abanye abangu-43 balimala ekhempini ese-Algeria, kusho abezimo eziphuthumayo ngoLwesibili.
2015-11-23 12:32
Owesilisa, 27, wakwaBulawayo, uZenzo Ndlovu, owashiya unkosikazi wakhe wayohlala noSugar mama oneminyaka engu-60 ubudala, uselande unkosikazi wakhe ukuba bayohlala bonke.
2015-11-23 08:30
Amajaji amemezele owesilisa omusha onqobe umncintiswano wesine wabantu abambi kakhulu eZimbabwe, kwanyanya abantu kwagcina kunombhikisho njengoba kungawinanga obethwelwe ngeqoma.
2015-11-20 17:58
UGrace Mugabe ongunkosikazi kaMengameli waseZibabwe uRobert Mugabe uthule inkulumo eyikhethelo futhi engehli kahle kubantu besifazane ngokugqoka izigqebhe.
2015-11-20 12:31
Owesifazane oneminyaka engu-38 ubudala waseNkayi watalajwa kanzima ngumyeni wakhe ngemuva kokubanjwa echama ehlathini ebukwa ngumakhelwane wakhe ongowesilisa.
2015-11-20 07:12
Ikhanda, yizingalo kanye nesingezansi sesidumbu sendoda eneminyaka engu-86 eyanyamalala emasontweni amabili edlule, sitholakale sibangisana izinja.
2015-11-19 10:05
Owesifazane oneminyaka engu-25 ubudala eNingizimu Afrika kusolwa ukuthi ushaywe ngesando washona ngemuva kokutshela isoka lakhe ukuthi unesifo se-HIV ngemuva kokumjolela.
2015-11-18 11:29
Umzanyana womndeni waseGweru usolwa ngokuhlukumeza indodana yomqashi wakhe ngokocansi eneminyaka engu-13 ubudala waze wayisulela ngesifo socansi i-STI.
2015-11-17 11:05
Izobhadla ejele iminyaka eyishumi indoda eneminyaka engu-20 ubudala yaseHwange ngelokudlwengula umqwayizi.
2015-11-16 11:31
Kumbuklwa kwembeswa kowesifazane oneminyaka engu-22 ubudala waseMganwini esibhedlela iUnited Bulawayo kulandela ukugencwa ngocelemba umyeni wakhe ngenxa yocansi.
2015-11-14 13:35
Owesilisa waseNtabazinduna, eZimbabwe, unikezwe isigwebo samasonto ayisikhombisa enza umsebenzi womphakathi ngemuva kokushaya owayeyintombi yakhe.
2015-11-14 09:01
Abantu baseZimbabwe sebezwakalise ukuthi bayaziqhenya ngomculi wezwe labo, uTaps Mugadza, okhiphe ubhozo enza iculo lika-Adele elisematheni kulezi zinsuku elithi Hello.


text:
Ushone ezama ukugibela esitimeleni
2012-07-27 10:01
Johannesburg - Abahambisi bosizo oluphuthumayo bathi sekushone indoda ngemuva kokushayiswa yisitimela eStrand, ngaphandle kwaseKapa, esifundazweni iWestern Cape.
Okhulumela abakwa-ER 24 u-Andre Visser uthe indoda lena ishone ngesikhathi izama ukugxumela esitimeleni ngoLwesine ebusuku.
"Umufi uzame ukugibela isitimela ekade sesimshiya, ube esewa wawukeka ngaphansi kuso," kusho uVisser.
Ushonele endaweni yesehlakalo.
– Landela IzindabaNews24 kuTwitter
(@IzindabaNews24).
- SAPA


text:
Amaphoyisa azoqhubeka nokuchaza ngeMarikana
2012-11-09 08:18
Johannesburg - Ikhomishana ephenya ngokubulawa kwabavukuzi abangu-34 eLonmin, eMarikana izoqhubeka nokulalela imininingwane yamaphoyisa ngokwaqhubeka ngalolu suku lwezidubedube.
ULieutenant Colonel Duncan Scott ngoLwesine uchazele ikhomishana ngokutshalwa kwamaphoyisa ngo-Agasti 16.
Le khomishana iholwa yijaji eselathatha umhlalaphansi u-Ian Farlam.
Utshele ikhomishana ukuthi phakathi kwamanye amalungiselelo enziwa yiSouth African Police Service (SAPS) kwakungukuthumela amaphoyisa angu-630 kuleya ndawo.
UScott unikeze imininingwane ngezikhali ezasetshenziswa ngamaphoyisa ngosuku lwezimanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 7 engozini eMdloti
2012-06-18 08:29
Johannesburg - Abantu abayisikhombisa bashonile ngesikhathi kudaleka isibhicongo sengozi yogwaqo ehlanganisa izithuthuthu ezimbili nemoto encane eMdloti, kusho abahambisi bosizo oluphuthumayo.
Abahambisi bosizo bafike endaweni yesehlakalo kugqamuka amalangabi omlilo, kusho okhulumela abakwaNetcare 911, uChris
Botha, ngeSonto.
Okwamanje ayikazeki imbangela yengozi, umshayeli wemoto nabagibeli abane bonke bashonile kanti nabashayeli bezithuthuthu nabo bashonile.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kushone 3 kuphahlazeka indiza eCalifornia
2013-02-11 12:01
Los Angeles - Kushone abantu abathathu ngeSonto ngesikhathi ibhanoyi elinophephela emhlane liphahlazeka eningizimu yeCalifornia endaweni esetshenziselwa ukuqopha amafilimu, kubike i-CNN.
Abezindaba bathi le ngozi yenzeke ekuseni ePolsa Rosa Movie Ranch, e-Acton, okuyindawo engama khilomitha angu-48 ukusuka eLos Angeles.
Ibhanoyi iBell 206 Jet Ranger lishayeke phansi kanti okwamanje ayikaziwa imbangela, kusho umbiko.
IFederal Aviation Administration and National Transportation Safety Board iyaphenya ngengozi.
Abantu abathathu abebephakathi bashonile, ngokusho kweziphathimandla zendawo ezicashunywe yi-CNN.
- Landela
IzindabaNews24 kuTwitter
- Sapa - AFP


text:
I-IPID iphenya ngesihluku samaphoyisa
2012-09-14 13:11
Johannesburg - Ukuphathwa ngesandla sensimbi nokubulawa kowesilisa wasePitoli, nokusolakala ukuthi kwenziwa ngamaphoyisa kuyaphenywa, kusho i-Independent Police Investigative Directorate ngoLwesihlanu.
ULebogang Legodi, 28, kusolakala ukuthi wabulawa ngo-20:00 ngoLwesithathu esiteshini samaphoyisa esiseChamdor, eWest Rand, kusho okhulumela i-IPID uMoses Dlamini.
"Kusolakala ukuthi umufi wathathwa kubo eGarankuwa ngamalungu eSAPS ngoLwesithathu ntambama," esho.
Kuthiwa ngemuva kokushaywa lokho, uLegodi wayiswa eLeratong Hospital ngemoto okungeyona eyamaphoyisa, kodwa wangathathwa ngoba vele wayeseshonile.
UDlamini uthe, "Kuthiwa amaphoyisa ayefuna kuhlolwe isidumbu ngaphambi kokuthi umndeni wazi ngokufa kukaLegodi."
Akukaboshwa muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Owe-NFP waxoshelwa ukudlwengula umfundi
2012-10-19 10:04
Durban - Umholi weNational Freedom Party usolwa ngokubulala ilungu le-IFP ngaphandle kweNkantolo yeMantshi yaseNtuzuma ngoMsombuluko waxoshwa njengothishanhloko ngezinsolo zokudlwengula umfundi ngoJuni, kubika iSowetan.
Okhulumela uMnyango wezeMfundo KwaZulu-Natal uSihle Mlotshwa ukuqinisekisile ukuthi uMzonjani Zulu waxoshwa eManxele High School, eMbongolwene ngaphandle kwaseShowe.
"Yebo, wayeqashwe nguMnyango. Waxoshwa ngezinsolo zokudlwengula umfundi kuwona lo nyaka. Lokhu kwenzeka ngemuva kokuthi ikomidi lezokuqondisa izigwegwe langaphakathi eMnyangweni limthole enecala."
Kusolakala ukuthi uZulu wabe esehlawula ingane walobola omunye umfundi ayethandana naye eminyakeni edlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sikhishiwe isigwebo sikaHumphreys
2012-02-28 13:25
Cape Town - Umshayeli wetekisi uJacob Humphreys unikezwe isigwebo seminyaka engu-20 ebhadle ejele eNkantolo eNkulu yaseWestern Cape ngoLwesibili ngokubulala izingane eziyishumi.
IJaji Robert Henney uphinde wamphuca izincwadi zokushayela.
Lesi sigwebo sivuse umunyu ezihlotsheni nakubangani, njengoba abanye bengakwazanga ukuzibamba bakhihla isililo.
UHumphreys watholakala enecala lokubulala ngesikhathi eqa ujantshi wesitimela eBlackheath, ngo-Agast 25 2010
ngesikhathi ehambisa izingane esikoleni, itekisi yashayiswa yisitimela
kwashona izingane eziyishumi, kwathi ezine zalimala kabi.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Isixwayiso sabazali kowezeMfundo
MHLENGI SHANGASE
INHLANGANO yabazali isixwayise uMnyango wezeMfundo KwaZulu-Natal ukuthi izowuyisa enkantolo enkulu uma uqhubeka nokunqabela abafundi ukuthi bashintshe izifundo sebekwaMatric.
Kunesikhalo esikhulu ngesinqumo salo Mnyango sokungavumeli noma ngubani ukuthi ashintshe izifundo ngaphandle kwezizathu ezinqala. Inhlangano i-KZN Parents Association ithe kuze kwangenelela abameli bayo ukuze abafundi bavunyelwe.
Le nhlangano yabhalela abameli bayo ngesenzo soMnyango sokunqabela ezinye izikole ukuthi zishintshise abafundi izifundo sebekwa-matric.
Kodwa uMnyango uthe ngeke uvumele noma ngubani ukuthi ashintshe isifundo kodwa kumele kube ngumuntu onesizathu esizwakalayo sokuthi kungani kudingeka ashintshe.
USihlalo wale nhlangano esifundeni iDurban South, uMnuz Vee Gani, uthe lo Mnyango wachitha izicelo zabafundi zokushintsha izifundo ezinjengeMaths benze iMaths Literacy kwa-matric ekuqaleni konyaka ekubeni umthetho uvuma ukuthi bangakwenza lokhu.
Uthe bayifaka kubameli le ndaba ngoba kucindezelwa ilungelo lomfundi. Abameli boMnyango bababhalela bevuma ukuthi bayithola incwadi.
“Awukwazi ukuthi ungaphuca umfundi ilungelo lakhe lokuthi uma ebona ukuthi ngeke ayiphase i-maths ashintshele kwi-maths literacy ngoba umthetho uyavuma. UMnyango ubukuchitha lokhu uthi ngeke ubavumele abafundi ukuthi bashintshe saze sayingena ngokwezomthetho le ndaba ngoba iyasikhathaza,” usho kanje.
Uthe uMnyango ubungafuni ukuthi ushintshe isifundo uma kungukuthi wenza i-accounting noma isayensi okuyinto umthetho ongayivumi.
“Uma umfundi ebona ukuthi ngeke aphase kumele avunyelwe ukuthi ashintshe kunokuthi afeyile ekupheleni konyaka. Akashintshe kusenesikhathi. Sifuna abafundi bangaphucwa ilungelo ngoba wona uMnyango uhlale uthi amalungelo abafundi uwabeka phambili,” usho kanje.
Ukhale ngokuthi ezikoleni eziyishumi okunabafundi abevile kwabayishumi abafaka izicelo zokushintsha i-maths benze i-maths literacy kwathunyelwa izikhulu ukuthi azibheke ukuthi kuyafundwa yini ngoba baningi kakhulu abafune ukushintsha lesi sifundo.
Inhloko yoMnyango, uDkt Nkosinathi Sishi ithe u-matric uyiminyaka emithathu akuwona unyaka owodwa nje kuphela.
“Kwa-matric udinga i-class mark (amamaki owathola unyaka wonke ngokubhala noma ngokukhuluma) ngakho uma ushintsha kwa-matric uwathathaphi? Uma kungukuthi ufuna ukushintsha kunemibandela ebekiwe njengokuthi kumele ube nomuntu ozokufundisa ngoba usuke ungasifundanga leso sifundo kusuka kwaGrade 10. Ngeke uqonde ngezinyangana ezimbalwa ukuthi sinjani,” usho kanje.
USishi uthe abafundi uma befuna ukushintsha bangazibona sebenza iminyaka emibili ngaphezulu.


text:
Kusule inhloko yezokhetho eZimbabwe
2013-02-13 14:02
Harare - Inhloko yezokhetho eZimbabwe yesulile esikhundleni sayo ngaphambi kokhetho olubalulekile oluzobanjwa kulo nyaka, ikhale ngokugula, kubike abezindaba ngoLwesithathu.
Ijaji eselathatha umhlalaphansi uSimpson Mutambanengwe wathatha lo msebenzi ngoMashi 2010, ngemuva kweminyaka emibili uMugabe enqobe ukhetho olwaluhambisana nokuchitheka kwegazi kanye nokwesabisa.
Ukhetho lwaholela ukubeni nokukhala okuningi emazweni omhlaba kanye nengcindenz eyaphoqelela uMugabe ukuba akhe uhulumeni wobumbano.
"Unike uMengameli Robert Mugabe incwadi yakhe yokwesula, wayamukela uMengameli. Isizathu sokwesula kwakhe sidalwe yisimo sakhe sempilo," kucashunwe uNgqongqoshe wezobuLungiswa uPatrick Chinamasa esho kanje ephephandabeni iHerald.
UChinamasa uthe usaxoxisana noMugabe kanye nembangi yakhe enguNdunankulu uMorgan Tsvangirai ukuze bathole okulungele ukungena kulesi sikhundla".
Izwe laseZimbabwe kulindeleke ukuba livotele uMthethosisekelo kuphinde kubanjwe nokhetho ngasekupheleni konyaka, okuzobe kusho ukuphela kukahulumeni wezimbangi, kodwa alikabekwa usuku.
Amaqembu amabili amakhulu – elikaMugabe iZANU-PF nelikaTsvangirai iMovement for Democratic Change – asezwakalise ukuthi bayawuseka uMthethosisekolo ochitshiyelwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Siku-350 esabashone ezikhukhuleni ePhilippines
2012-12-06 10:00
New Bataan - Izikhukhula ezihlasele eningizimu nePhilippines, zikhukhule izindawo ezikhoselise imindeni, kwakhukhuleka nendawo eyenziwe inkambi yamasosha, kwashona abantu abalinganiselwa ku-350, kwanyamalala ababalelwa ku-400.
Izikhulu zikhiphe lo mbiko ngoLwesine.
Izidumbu eziningi bezitakulwa ezifundazweni iCompostela Valley neDavao Oriental, kusho ihhovisi lezokuvikela.
"Imindeni ikhukhuleke yonke," kusho uNobhala woMnyango wezaseKhaya uMar Roxas, ngesikhathi ehambele indawo yesehlakalo eNew Bataan.
Indawo enabahlali abangu-45 000 ibhidlikelwe yimizi kwasiphuka nezihlahla.
– Landela Izindaba News24 kuTwitter
(@IzindabaNews24).
- SAPA


text:
Kudunwe umkhumbi e-Ivory Coast
2013-02-04 12:00
Kuala Lumpur – I-International Maritime Bureau ngoMsombuluko ithe umkhumbi kawoyela waseFrance oduke eIvory Coast ngempelasonto kukholakala ukuthi uduniwe.
Abanikazi bomkhumbi iLuxembourg obuthwele abantu abangu-17 bagcine ukuxhumana nawo ngeSonto, kusho uNoel Choong, oyinhloko yeMaritime Bureau eKuala Lumpur, ebikela i-AFP.
"Umkhumbi odukile kusolakala ukuthi udunwe abaduni bemikhumbi,” usho kanje, waqhuba wathi ababhekele ezasemanzini sebexwayise imikhumbi.
"Kubukeka sengathi abaduni balibhekisa ngase-Ivory Coast ngoba izwe laseNigeria nelaseBenin asezame ukuqinisa ezokuphepha eGulf of Guinea," kusho uChoong, owalile ukwenaba ngalesi sigameko.
Uzwakalise ukukhathazela ngokwanda kwezigameko ezifuze lesi kule ndawo, waveza ukuthi kube nezinye izigameko ezimbili muva nje, phakathi kwazo kusale kulimele umuntu ngemuva kokudutshulwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
'Sikhombiseni izingane zethu noma zishonile'
2013-02-13 14:03
Mbulelo Sisulu, Daily Sun
Johannesburg - Abazali u-Odwa Mazomba nentombi yakhe uFezeka Pheko, abazi noma zishone ngempela yini izingane zabo, njengoba kusho isibhedlela ekubeni bona bengakaze bazibone.
UFezeka Pheko, 23, waseDuncan Village, e-East London, wangeniswa eFrere Hospital mhlaka-31 Januwari, ngesikhathi ekhala ngezinhlungu.
Ngalesi sikhathi, lona ubenezinyanga eziyisikhombisa ezithwele, utshele iphephendaba iDaily Sun, wathi wagodukiswa enikwe amaphilisi ezinhlungu.
Mhla zimbili enyangeni, uPheko wabuyela esibhedlela esabanjwe yizinhlungu, uthi wabe esebeletha amawele ngakusasa.
“Umbelethisi wangibuza ukuthi ngiyafuna yini ukubamba izingane ngathi ngizobuye ngizibambe, ngangikhathele kakhulu."
Uthi ngokuhamba kwesikhathi amanesi anqaba abone izingane.
“Ngasola okuthile, ngatshela udokotela ukuthi ngifuna ukubona izingane, wathi angeke ngikwazi ngoba zishonile, ngathuka ngoba zaziphila ngesikhathi ngiqeda ukubeletha."
Ubaba wezingane u-Odwa uthe: “Amanesi abekuhlaza futhi engasiniki usizo, sifuna ukubona izingane zethu noma zishonile."
Okhulumela uMnyango wezeMpilo esifundazweni uSizwe Kupelo, uthi unesi owabelethisa uPheko, uselivini, kuze kuphele inyanga.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
ISowetan ixolise kuFerial nabathintekile
2011-08-04 11:32
Cape Town - Iphephandaba iSowetan lishicilele udaba lapho lixolisa khona kumhleli wephephandaba iCity Press, uFerial Haffajee "nakubona bonke abantu bakuleli" ngengosi ka-Eric Miyeni eyasusa omkhulu umsindo kuleli.
Lokhu kuxolisa kubhalwe yilowo oyimenenja yaleli phephandaba uJustice Malala noMondli Makhanya, ongumhleli omkhulu e-Avusa, nokuyinkampani iSowetan engaphansi kwayo.
"Engosini yakhe uMiyeni ubonakale evuna isenzo sokugaxwa ithayi emqaleni," kubhala uMakhanya noMalala.
"ISowetan ngeke ivume ukuzimatanisa nezinto ezinjalo.
"Uma sikuvumela lokho kuyobe kuchaza ukuthi iphephandaba lethu lihambisana nokwenzeka eRwanda ngo-1994, nalapho izinhlangano zabezindaba zazisetshenziselwa ukubhebhethekisa udlame.
Lowo obengumhleli oyibamba kuleli phephandaba, uLen Maseko unqume ukusula esikhundleni.
UMpumelelo Mkhabela, nobengumhleli weDaily Dispatch usezoqhoqhobala isikhundla esishiywe nguMaseko.
UMiyeni wathi uHaffejee usetshenziswa ngabamhlophe ukuba acekele phansi abantu abamnyama.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.


text:
Bakhala ngamaholo abasebenzi bamasipala waseNewcastle, abathi umqashi udlala ngabo izimali athi uzifakile azenzi lutho emiholweni yabo.
Umphakathi waseThembalihle ubhikishele ukungakhelwa izindlu.
Ngeke ikhuphuke intengo kagesi njengokwesicelo sika Eskom.
Imfashini kuvulwa isiShayamthetho saKwaZulu Natali.
Thola ukuthi ungangenela kanjani lapha.
Okungajwayelekile bebona izangoma zabelungu.
Usesimweni esibucayi umfanyana oneminyaka eyisithupha oshokhwe ugesi.
Usomabhizinisi udubule wabulala unkosikazi nendodana angayizali kubangwa imali.
Idlule nomphefumulo owodwa ingozi ebihlanganisa izimoto ezimbili.
Bavelile enkantolo abafundi abasolwa ngokugwaza babulale uzakwabo.


text:
Umbhoxo
Umbhoxo/iRaghbi uhlobo lomdlalo othi awufani nomdlalo webhola lezinyawo. Kulo mdlalo ku kudlalwa ngebhola ilimise okweqanda. Leli bhuthi ola kugijinywa nalo libanjwe ngezandla. Kanti futhi libuye likhahlelwe ngezinyawo uma sekushaywa i-penalti. Lo mdlalo ubuye ufake phakathi ukusunduzana. Ngenkathi kuzanywa ukuba kuthathelwane ibhola. Kanti ebholweni lombhoxo kudlala abadlali abayishumi nanhlanu izingxenye zombili. Kanti abadlali badlala ezindaweni ezahlukahlukene,kanti benza imisebenzi ehlukile. Ukwakheka kwebhola lombhoxo akufani nebhola lezinyawo,ngoba lombhoxo lakhekhe njengeqanda, liyakhahlelwa ngenyawo bese kugijinywe libanjwe ngezandla liphoswe kwabanye abadlali,kwenziwa njalo kuyagijinywa kuyiwa phambili. Kanti lo mdlali ophonselwayo kufanele abe semuva kwalo mdlali ophonsayo.Lapha kusebenza amaphuzu (amaphoyinti phela, lapha abanye abadlali bayajeziswa ngokudlala kabi nangokungalandeli imithetho yomdlalo. Kukhona okubizwa ngokuthi yiphenali(penalty),kanti yona uma ikhahlelwe yangena ezintini iqembu elishaye igoli linikezwa amaphuzu amathathu.Kulandele lapho umdlali weqembu elinye wakwazi ukwenqa umugqa ekugcineni kwebala lelinye iqembu ayokubeka ibhola phansi, lelo qembu linikezwa amaphuzu amahlanu,libizwa ngokuthi phecelezi (try) kanti ihamba nelungelo lokukhahlela ibhola, lingene ezintini ezinde lokho kubizwa ngokuthi yi(conversion). Unompempe ongaphakathi kwenkundla uba yedwa, kanti kube khona abancedisi bakhe abama emigqeni ngaphandle kwenkundla.Iqembu elifake amaphuzu amaningi yilo kanye elinqobayo. Iningizimu Afrika, ingelinye lamazwe asatshwa kakhulu ngomdlalo wombhoxo,Kanti iqembu lesizwe lombhoxo libizwa ngokuthi amaBhokobhoko (Springbok) ngikusho lokhu ngoba ukusukela ngombuso wentando yeningi seyike yanqoba izindebe ezimbili zalomncintiswano wendebe yomhlaba. INingizimu Afrika yanqoba ngo-1995 yaphinda futhi yanqoba ngo 2007. Kanti kulomnyaka ka 2015, iye yaphuma isithathu. Uma sikhuluma ngabadlali abamkantshubomvu kulomdlalo singakhuluma ngobani uma singakhulumi ngo Brian Habana, JB Pieterse, Victor Matfield, Schalk Burger,kanye nabanye asebathatha umhlala phansi abanjengo John Smit, Os Du Preez nabanye abaningi futhi.


text:
Kuzoklonyeliswa osomabhizinisi besifazane emikhakheni eyehlukeneComment on this story
BONISWA MOHALE
SEZIHUBELA sakusha ngomcimbi omkhulukazi oklomelisa osomabhizinisi besifazane owenziwa yi-Business Women’s Association (BWA).
Lo mcimbi ozoba ngoJuni 13 ehhotela i-Coastlands eMhlanga, kulindeleke ukuba uhloniphe osomabhizinisi abasiza umphakathi, yilabo abasathuthuka nabesifazane abasebenzela izinkampani ezinkulu.
Uphiko lwaseThekwini lwe-Business Women’s Association lukhiphe uhla lwabesifazane abangu-16 abazobe bencintisana emikhakheni ehlukene.
USihlalo we-BWA eThekwini u-Farzanah Mall, uthe lo mncintiswano waqala ngo-2001 kanti inhloso yawo wukuhlonipha nokugqugquzela abesifazane abenza kahle emikhakheni ehlukene.
Uthe laba besifazane abaqokwayo bathathwa njengezibonelo ezinhle emphakathini.
Emkhakheni wosomabhizinisi abasebenzela umphakathi kukhona uDkt Thandeka Mazibuko onenhlangano i-Sinomusanothando. Le nhlangano isiza abanomdlavuza emakhaya.
Uzobe encintisana no-Denise Towell we-Reach for a Dream Foundation noCarey Moran.
Emkhakheni wosomabhizinisi abasathuthuka kukhona uNokuthula Dladla onenkampani eyenza amabhodi omgwaqo iMegaphase Road Marking and Traffic Signs.
Uzobe egaqele lesi sicoco noRoxanne Krause no-Mitisha Sewpersad.
Kosomabhizinisi asebezimele kukhona u-Beverley Gumbi onenkampani evuselela amakhonteyna, Isivuno Container Business.
Uzobe encintisana noNishi Singh wenkampani yonogada uBhejane Security noLoisa Garland-Els wenkampani i-Imperial Armour.
Kwabesifazane abasezikhundleni eziphezulu ezinkampanini ezinkulu kukhona uKhanyisile Gasa oyisikhulu esiphezulu senhlangano yosomabhizinisi i-Enterprise Ilembe.
Le ntokazi yakwaGasa iqhathwe noShamina Krishnaswamy oyi-Accounts Manager ye-Roro Terminal kwaTransnet eThekwini.
Kukhona noRonelle Pillay oyiRegional Revenue and Sales Manager kwaTsogo Sun.
Umkhakha wokugcina ngowabesifazane abasebenzela izinkampani ezizimele kanti kuwona kuncintisana u-Nishi Chetty, Vimlesh Rajbansi, Michelle Naidoo noShamla Pather.
Umncintiswano we-BWA uxhaswe yibhange iNedbank nenkampani yezokuxhumana u-Telkom.
Uma ufisa ukuba yingxenye yomcimbi thinta uCatherine Smith we-BWA ku-031 563 8496 noma uthumele e-mail ku: [email protected]
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Libalulekile imuva lomuntu - Umbono
2012-11-28 13:31
Cape Town - Uthukuthele futhi uthi uzizwa ehlukumezekile umlisa waseBelgium osanda kuthola ukuthi umkakhe weminyaka engu-19, wazalwa eyindoda.
Lona usefake incwadi yesehlukaniso, uthi ubemazi umkakhe njengowesifazane omuhle futhi akanazo nakancane izimpawu zokuthi wake waba yindoda.
Sibuze abafundi ukuthi bakholwa wukuthi kubalulekile yini ukwazi imuva lomuntu othandana naye, baphendule kanje:
U- Agricolla Xolani Khumalo uthe: Ngokwami libalulekile imuva lomuntu ngoba ilona elikutshela konke ngaye, ungamtshela noma inini owakwakho ngemuva lakho.
Okubalulekile wukuthi ugcine umtshelile.
UMbali Khomo uthe: Umuntu kuhle nje agonyuluke iqiniso zisuka, khona uzoyazi into ozifaka kuyona, uma ekuthanda umuntu akakuthande ngokweqiniso kungabi khona amanga ngoba mhla wathola iqiniso ngeke aphinde akuthembe, uyobona ukuthi kuningi omfihlele kona.
UCelenkosini Manqele uthe: Kuyabheda ukunaka imuva kodwa kule nsambatheka ebhekene nalo mlisa bengingathi abasale sebeqhubeka nothando lwabo.
Yini esazoshintsha uma behlukana.
U-Amu Mazibuko uthe: Lena inkulu ayisazekeki, asikho isikhathi esiqondile sokudalula imfihlo.
Idalulwa isiqiniseko sokuthi umuntu wakho uzoyamukela kahle.
S’fiso Dlamini uthe: Mina ngibona ngazuthi osekudlule akungaxoxwa kuxova kakhulu, osekudlulile kumele kusale sekufa kanjalo nje.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24